title: Smernica Európskeho parlamentu a Rady 2014/50/EÚ zo 16. apríla 2014 o minimálnych požiadavkách na posilnenie mobility pracovníkov medzi členskými štátmi zlepšením nadobúdania a zachovávania doplnkových dôchodkových práv  Text s významom pre EHP

text:
               30.4.2014

               SK

               Úradný vestník Európskej únie

               L 128/1

         SMERNICA EURÓPSKEHO PARLAMENTU A RADY 2014/50/EÚ
   zo 16. apríla 2014
   o minimálnych požiadavkách na posilnenie mobility pracovníkov medzi členskými štátmi zlepšením nadobúdania a zachovávania doplnkových dôchodkových práv
   (Text s významom pre EHP)
   EURÓPSKY PARLAMENT A RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 46,
   so zreteľom na návrh Európskej komisie,
   so zreteľom na stanovisko Európskeho hospodárskeho a sociálneho výboru (1),
   konajúc v súlade s riadnym legislatívnym postupom (2),
   keďže:

               (1)

               Voľný pohyb osôb je jednou zo základných slobôd Únie. V článku 46 Zmluvy o fungovaní Európskej únie (ZFEÚ) sa stanovuje, že Európsky parlament a Rada, konajúc v súlade s riadnym legislatívnym postupom a po porade s Európskym hospodárskym a sociálnym výborom, vydajú smernice o opatreniach potrebných na to, aby sa zabezpečil voľný pohyb pracovníkov, ako sa to ustanovuje v článku 45 ZFEÚ. V článku 45 ZFEÚ sa ustanovuje, že voľný pohyb pracovníkov zahŕňa okrem iného právo uchádzať sa o ponúkané pracovné miesta a voľne sa na tento účel pohybovať na území členských štátov. Cieľom tejto smernice je podpora mobility pracovníkov tým, že sa obmedzujú prekážky, ktoré v oblasti tejto mobility vznikajú v dôsledku niektorých pravidiel o doplnkových dôchodkových systémoch viazaných na pracovný pomer.

               (2)

               Sociálna ochrana pracovníkov v oblasti dôchodkov je zabezpečená zákonnými systémami sociálneho zabezpečenia spolu s doplnkovými dôchodkovými systémami viazanými na pracovnú zmluvu, ktoré nadobúdajú v členských štátoch čoraz väčší význam.

               (3)

               Pri výbere najvhodnejších opatrení na dosiahnutie cieľa stanoveného v článku 46 ZFEÚ Európsky parlament a Rada disponujú širokou právomocou. Systém koordinácie stanovený v nariadení Rady (EHS) č. 1408/71 (3) a v nariadení Európskeho parlamentu a Rady (ES) č. 883/2004 (4), a najmä pravidlá upravujúce sčítanie sa nevzťahujú na doplnkové dôchodkové systémy s výnimkou tých systémov, ktoré sú definované ako „právne predpisy“ v týchto nariadeniach alebo ktoré sú na tento účel predmetom vyhlásenia členského štátu podľa týchto nariadení.

               (4)

               Smernica Rady 98/49/ES (5) je jedným z prvých osobitných opatrení určených na zlepšenie výkonu práva na voľný pohyb pracovníkov, pokiaľ ide o doplnkové dôchodkové systémy.

               (5)

               Cieľom tejto smernice je uľahčiť mobilitu pracovníkov medzi členskými štátmi zlepšením nadobúdania a zachovávania doplnkových dôchodkových práv účastníkov doplnkových dôchodkových systémov.

               (6)

               Táto smernica sa neuplatňuje na nadobúdanie a zachovávanie doplnkových dôchodkových práv pracovníkov, ktorí sa pohybujú v rámci jedného členského štátu. Členské štáty môžu zvážiť použitie svojich vnútroštátnych právomocí s cieľom rozšíriť pravidlá uplatniteľné podľa tejto smernice na účastníkov systému, ktorí menia zamestnanie v rámci jedného členského štátu.

               (7)

               Členský štát môže vyžadovať, aby odchádzajúci pracovníci, ktorí idú do iného členského štátu, o tom informovali svoje doplnkové dôchodkové systémy.

               (8)

               Mali by sa zohľadniť vlastnosti a osobitý charakter doplnkových dôchodkových systémov a ich rozdielnosť v rámci jednotlivých členských štátov a medzi členskými štátmi. Zavedenie nových systémov, udržateľnosť existujúcich systémov a očakávania a práva súčasných účastníkov systému by mali byť primerane chránené. Ďalej by sa mala v tejto smernici zohľadniť predovšetkým úloha sociálnych partnerov pri vytváraní a zavádzaní doplnkových dôchodkových systémov.

               (9)

               Touto smernicou sa nespochybňuje právo členských štátov organizovať si vlastné dôchodkové systémy. Členské štáty naďalej nesú plnú zodpovednosť za organizovanie takýchto systémov a nemajú povinnosť pri transpozícii tejto smernice do vnútroštátneho práva zavádzať právne predpisy upravujúce zriaďovanie doplnkových dôchodkových systémov.

               (10)

               Touto smernicou sa neobmedzuje autonómnosť sociálnych partnerov, ak zodpovedajú za zriaďovanie a riadenie dôchodkových systémov, pod podmienkou, že dokážu zabezpečiť dosiahnutie výsledkov stanovených v tejto smernici.

               (11)

               Táto smernica by sa mala uplatňovať na všetky doplnkové dôchodkové systémy zriadené v súlade s vnútroštátnym právom a zaužívanými postupmi, ktoré pracovníkom ponúkajú doplnkový dôchodok, ako sú skupinové poistné zmluvy, priebežné systémy vytvorené jedným alebo viacerými odvetviami alebo sektormi, fondové systémy alebo dôchodkové prísľuby zabezpečené účtovnými rezervami, prípadne akékoľvek kolektívne alebo iné porovnateľné dojednania.

               (12)

               Táto smernica by sa nemala uplatňovať na doplnkové dôchodkové systémy, prípadne na časti takýchto systémov, ktoré boli uzavreté z dôvodu, že už nebolo možné prijať žiadneho nového účastníka, pretože zavedenie nových pravidiel by tieto systémy neadekvátne zaťažilo.

               (13)

               Táto smernica by sa nemala týkať systémov na ochranu pred platobnou neschopnosťou alebo kompenzačných systémov, ktoré nepatria k doplnkovým dôchodkovým systémom viazaným na pracovný pomer a ktorých cieľom je chrániť dôchodkové práva pracovníkov v prípade platobnej neschopnosti podniku alebo dôchodkového systému. Táto smernica sa rovnako nevzťahuje na vnútroštátne dôchodkové rezervné fondy.

               (14)

               Táto smernica by sa mala uplatňovať výhradne na doplnkové dôchodkové systémy, v ktorých existuje nárok z dôvodu pracovného pomeru a je spojený s dosiahnutím dôchodkového veku alebo splnením iných požiadaviek ustanovených príslušným systémom alebo vnútroštátnymi právnymi predpismi. Táto smernica sa neuplatňuje na iné individuálne dôchodkové zmluvy ako tie, ktoré vznikli na základe pracovného pomeru. Ak invalidné alebo pozostalostné dávky súvisia s doplnkovými dôchodkovými systémami, nárok na takéto dávky sa môže riadiť osobitnými pravidlami. Touto smernicou nie je dotknuté platné vnútroštátne právo ani pravidlá doplnkových dôchodkových systémov týkajúce sa týchto osobitných pravidiel.

               (15)

               Jednorazová platba, ktorá sa nevzťahuje na príspevky na účely doplnkového dôchodkového zabezpečenia, vypláca sa priamo či nepriamo na konci pracovného pomeru a je financovaná výhradne zamestnávateľom, by sa nemala považovať v zmysle tejto smernice za doplnkový dôchodok.

               (16)

               Keďže doplnkové dôchodkové zabezpečenie v mnohých členských štátoch zohráva čoraz väčšiu úlohu ako prostriedok na zabezpečenie životnej úrovne ľudí v starobe, je potrebné zlepšiť podmienky nadobúdania a zachovávania dôchodkových práv, aby sa tak obmedzili prekážky slobody pohybu pracovníkov medzi členskými štátmi.

               (17)

               Skutočnosť, že v niektorých doplnkových dôchodkových systémoch môžu dôchodkové práva prepadnúť, ak sa pracovný pomer pracovníka skončí pred tým, ako dosiahol minimálne obdobie účasti v systéme („obdobie na získanie nadobudnutých práv“) alebo dovŕšil minimálny vek („vek na získanie nadobudnutých práv“), môže pracovníkom, ktorí pracujú vo viacerých členských štátoch, zabrániť, aby nadobudli primerané dôchodkové práva. Požiadavka na dlhé čakacie obdobie potrebné na to, aby sa pracovník stal účastníkom dôchodkového systému, môže mať podobný účinok. Takéto podmienky preto predstavujú prekážky slobody pohybu pracovníkov. Požiadavky týkajúce sa minimálneho veku potrebného na účasť v systéme naproti tomu nepredstavujú prekážku slobody pohybu, a preto sa táto smernica nimi nezaoberá.

               (18)

               Požiadavky na získanie nadobudnutých dôchodkových práv by sa nemali prirovnávať k iným podmienkam upravujúcim nadobúdanie práva na anuitu stanoveným vzhľadom na fázu vyplácania podľa vnútroštátneho práva alebo pravidiel niektorých doplnkových dôchodkových systémov, najmä v príspevkovo definovaných systémoch. Napríklad obdobie aktívnej účasti v systéme, ktoré musí účastník systému dosiahnuť po tom, ako získal nárok na doplnkový dôchodok, aby mohol požiadať o vyplácanie tohto dôchodku vo forme anuity alebo nasporenej sumy, nepredstavuje obdobie na získanie nadobudnutých práv.

               (19)

               Ak sa pracovný pomer skončí skôr, ako odchádzajúcemu pracovníkovi vznikli nadobudnuté dôchodkové práva, a ak investičné riziko znáša systém alebo zamestnávateľ najmä v dávkovo definovaných systémoch, zo systému by sa mali vždy refundovať príspevky na dôchodok odchádzajúceho pracovníka. Ak sa pracovný pomer skončí skôr, ako odchádzajúcemu pracovníkovi vznikli nadobudnuté dôchodkové práva, a ak investičné riziko znáša odchádzajúci pracovník najmä v príspevkovo definovaných systémoch, zo systému sa môže refundovať investičná hodnota odvodená z príspevkov odchádzajúceho pracovníka. Táto hodnota môže byť vyššia alebo nižšia ako príspevky zaplatené odchádzajúcim pracovníkom. Prípadne sa zo systému môže nahradiť celková výška príspevkov.

               (20)

               Odchádzajúci pracovníci by mali mať právo ponechať si svoje nadobudnuté dôchodkové práva vo forme odložených dôchodkových práv v tom doplnkovom dôchodkovom systéme, v ktorom tieto práva vznikli. Pokiaľ ide o zachovanie odložených dôchodkových práv, úroveň ochrany sa môže považovať za rovnocennú, ak najmä v kontexte príspevkovo definovaných systémov odchádzajúci pracovníci dostanú možnosť previesť hodnotu nadobudnutých dôchodkových práv do doplnkového dôchodkového systému, ktorý spĺňa podmienky stanovené v tejto smernici.

               (21)

               V súlade s vnútroštátnym právom a zaužívanými postupmi by sa mali prijať opatrenia na zabezpečenie zachovania odložených dôchodkových práv alebo ich hodnoty. Hodnota uvedených práv by sa v čase vystúpenia účastníka zo systému mala stanoviť v súlade s vnútroštátnym právom a zaužívanými postupmi. Pri úprave hodnoty odložených dôchodkových práv by sa mal zohľadniť osobitý charakter systému, záujmy čakateľov na dôchodok, záujmy zostávajúcich aktívnych účastníkov systému, ako aj záujmy poberateľov starobného dôchodku.

               (22)

               Touto smernicou sa neustanovuje žiadna povinnosť vytvárať priaznivejšie podmienky pre odložené dôchodkové práva v porovnaní s právami aktívnych účastníkov systému.

               (23)

               Ak nadobudnuté dôchodkové práva alebo hodnota nadobudnutých dôchodkových práv odchádzajúceho pracovníka neprekračujú uplatniteľnú hranicu stanovenú dotknutým členským štátom, môže sa v snahe predísť nadmerným administratívnym nákladom súvisiacim so správou veľkého počtu odložených dôchodkových práv nízkej hodnoty dať dôchodkovým systémom možnosť nezachovávať tieto nadobudnuté práva, ale namiesto toho vyplatiť odchádzajúcemu pracovníkovi nasporenú sumu zodpovedajúcu hodnote nadobudnutých dôchodkových práv. Podľa potreby by sa hodnota prevodu alebo nasporenej sumy mala ustanoviť v súlade s vnútroštátnym právom a zaužívanými postupmi. Členské štáty by mali podľa potreby stanoviť hranicu pre také platby, a to pri zohľadnení primeranosti budúcich dôchodkových príjmov pracovníka.

               (24)

               Touto smernicou sa neustanovuje prevod nadobudnutých dôchodkových práv. Členské štáty by sa však mali v snahe uľahčovať mobilitu pracovníkov medzi členskými štátmi v maximálne možnej miere usilovať o to, aby predovšetkým pri zavádzaní nových doplnkových dôchodkových systémov postupne zlepšovali prevoditeľnosť nadobudnutých dôchodkových práv.

               (25)

               Bez toho, aby bola dotknutá smernica Európskeho parlamentu a Rady 2003/41/ES (6), by aktívni účastníci systému a čakatelia na dôchodok, ktorí si uplatňujú alebo zamýšľajú uplatniť svoje právo na slobodu pohybu, mali byť na základe žiadosti primerane informovaní o svojich doplnkových dôchodkových právach. Ak pozostalostné dávky súvisia so systémami, poberatelia pozostalostných dávok by mali mať rovnaké práva na informácie ako čakatelia na dôchodok. Členské štáty by mali mať možnosť ustanoviť, že takéto informácie sa nemusia poskytovať častejšie ako raz za rok.

               (26)

               Vzhľadom na rôznorodosť doplnkových dôchodkových systémov by sa Únia mala obmedziť len na stanovenie všeobecných cieľov, čo znamená, že primeraným právnym nástrojom je smernica.

               (27)

               Keďže cieľ tejto smernice, a to zjednodušiť uplatňovanie práva pracovníkov na slobodu pohybu medzi členskými štátmi, nie je možné uspokojivo dosiahnuť na úrovni členských štátov, ale z dôvodu jej rozsahu a dosahu ho možno lepšie dosiahnuť na úrovni Únie, môže Únia prijať opatrenia v súlade so zásadou subsidiarity podľa článku 5 Zmluvy o Európskej únii. V súlade so zásadou proporcionality podľa uvedeného článku táto smernica neprekračuje rámec nevyhnutný na dosiahnutie tohto cieľa.

               (28)

               Touto smernicou sa stanovujú iba minimálne požiadavky, a tým sa členským štátom ponecháva možnosť prijať alebo zachovať priaznivejšie ustanovenia. Vykonávanie tejto smernice nesmie slúžiť na odôvodnenie zhoršenia podmienok v porovnaní s aktuálnou situáciou v každom členskom štáte.

               (29)

               Komisia by najneskôr do šiestich rokov od nadobudnutia účinnosti tejto smernice mala vypracovať správu o jej uplatňovaní.

               (30)

               V súlade s vnútroštátnymi ustanoveniami, ktorými sa upravuje organizácia doplnkových dôchodkových systémov, môžu členské štáty na základe ich spoločnej žiadosti poveriť sociálnych partnerov zodpovednosťou za vykonanie tejto smernice, pokiaľ ide o ustanovenia týkajúce sa kolektívnych zmlúv, za predpokladu, že členské štáty prijmú všetky potrebné opatrenia, ktoré im umožnia neustále zabezpečovať dosahovanie výsledkov, ktoré sa stanovujú v tejto smernici,

         PRIJALI TÚTO SMERNICU:
   Článok 1
   Predmet
   Táto smernica ustanovuje pravidlá, ktorých cieľom je uľahčiť výkon práva pracovníkov na slobodu pohybu medzi členskými štátmi obmedzením prekážok, ktoré vznikajú v dôsledku niektorých pravidiel o doplnkových dôchodkových systémoch viazaných na pracovný pomer.
   Článok 2
   Rozsah pôsobnosti
   1.   Táto smernica sa uplatňuje na doplnkové dôchodkové systémy s výnimkou systémov, na ktoré sa vzťahuje nariadenie (ES) č. 883/2004.
   2.   Táto smernica sa neuplatňuje na:

               a)

               doplnkové dôchodkové systémy, ktoré v deň nadobudnutia účinnosti tejto smernice už neprijímajú nových aktívnych účastníkov a ostanú pre nich uzavreté;

               b)

               doplnkové dôchodkové systémy, na ktoré sa vzťahujú opatrenia zahŕňajúce intervenciu správnych orgánov zriadených vnútroštátnymi právnymi predpismi alebo justičných orgánov, ktorých cieľom je zachovať alebo obnoviť ich finančnú situáciu, vrátane likvidačných konaní. Táto výnimka platí len do ukončenia danej intervencie;

               c)

               systémy ochrany v prípade platobnej neschopnosti, kompenzačné systémy a vnútroštátne dôchodkové rezervné fondy a

               d)

               jednorazové platby zamestnávateľa zamestnancovi na konci pracovného pomeru zamestnanca, ktoré nesúvisia s dôchodkovým zabezpečením.

         3.   Táto smernica sa neuplatňuje na invalidné dávky a/ani pozostalostné dávky súvisiace s doplnkovými dôchodkovými systémami s výnimkou osobitných ustanovení článkov 5 a 6 týkajúcich sa pozostalostných dávok.
   4.   Táto smernica sa uplatňuje len na obdobia zamestnania, ktoré nastanú po jej transpozícii v súlade s článkom 8.
   5.   Táto smernica sa neuplatňuje na nadobúdanie a zachovávanie doplnkových dôchodkových práv pracovníkov, ktorí sa pohybujú v rámci jedného členského štátu.
   Článok 3
   Vymedzenie pojmov
   Na účely tejto smernice sa uplatňujú tieto pojmy:

               a)

               „doplnkový dôchodok“ je starobný dôchodok stanovený v pravidlách doplnkového dôchodkového systému zriadeného v súlade s vnútroštátnym právom a zaužívanými postupmi;

               b)

               „doplnkový dôchodkový systém“ je každý zamestnanecký dôchodkový systém zriadený v súlade s vnútroštátnym právom a zaužívanými postupmi a viazaný na pracovný pomer, ktorého cieľom je poskytovať doplnkový dôchodok zamestnaným osobám;

               c)

               „aktívni účastníci systému“ sú pracovníci, ktorých súčasný pracovný pomer oprávňuje alebo po splnení všetkých podmienok na nadobudnutie práv môže oprávňovať na doplnkový dôchodok v súlade s ustanoveniami doplnkového dôchodkového systému;

               d)

               „čakacie obdobie“ je obdobie zamestnania, ktoré je podľa vnútroštátneho práva alebo podľa pravidiel daného doplnkového dôchodkového systému, alebo podľa pravidiel stanovených zamestnávateľom potrebné na to, aby pracovníkovi vznikol nárok na účasť v systéme;

               e)

               „obdobie na získanie nadobudnutých práv“ je obdobie aktívnej účasti v danom systéme, ktoré je podľa vnútroštátneho práva alebo podľa pravidiel daného doplnkového dôchodkového systému potrebné na to, aby vznikol nárok na akumulované doplnkové dôchodkové práva;

               f)

               „nadobudnuté dôchodkové práva“ je nárok na akumulované doplnkové dôchodkové práva po splnení všetkých podmienok na ich nadobudnutie podľa pravidiel doplnkového dôchodkového systému a prípadne vnútroštátneho práva;

               g)

               „odchádzajúci pracovník“ je aktívny účastník systému, ktorého súčasný pracovný pomer skončil z iného dôvodu, ako je vznik nároku na doplnkový dôchodok, a ktorý sa pohybuje medzi členskými štátmi;

               h)

               „čakateľ na dôchodok“ je bývalý aktívny účastník systému, ktorý má nadobudnuté dôchodkové práva v doplnkovom dôchodkovom systéme a ešte z tohto systému nepoberá doplnkový dôchodok;

               i)

               „odložené dôchodkové práva“ sú nadobudnuté dôchodkové práva, ktoré zostávajú v systéme, v ktorom čakateľovi na dôchodok vznikli;

               j)

               „hodnota odložených dôchodkových práv“ je kapitálová hodnota dôchodkových práv vypočítaná v súlade s vnútroštátnym právom a zaužívanými postupmi.

         Článok 4
   Podmienky upravujúce nadobúdanie práv v rámci doplnkových dôchodkových systémov
   1.   Členské štáty prijmú všetky potrebné opatrenia s cieľom zabezpečiť, že:

               a)

               ak sa uplatňuje obdobie na získanie nadobudnutých práv alebo čakacie obdobie, alebo obe, ich celková spoločná dĺžka za žiadnych okolností neprekročí tri roky pre odchádzajúcich pracovníkov;

               b)

               ak sa pre získanie nadobudnutých dôchodkových práv ustanovuje minimálny vek, tento vek nie je vyšší ako 21 rokov pre odchádzajúcich pracovníkov;

               c)

               ak odchádzajúci pracovník v čase skončenia svojho pracovného pomeru ešte nezískal nadobudnuté dôchodkové práva, z doplnkového dôchodkového systému sa mu vrátia príspevky, ktoré zaplatil on sám alebo ktoré boli zaplatené v jeho mene v súlade s vnútroštátnym právom alebo kolektívnymi zmluvami, prípadne inými zmluvami, alebo pokiaľ odchádzajúci pracovník nesie investičné riziko, vyplatí sa mu celková výška zaplatených príspevkov alebo investičná hodnota týchto príspevkov.

         2.   Členské štáty môžu sociálnym partnerom umožniť stanoviť formou kolektívnej zmluvy iné ustanovenia, pokiaľ tieto ustanovenia neposkytujú menej priaznivú ochranu a nevytvárajú prekážky pre slobodu pohybu pracovníkov.
   Článok 5
   Zachovanie odložených dôchodkových práv
   1.   S výhradou odsekov 3 a 4 členské štáty prijmú opatrenia, ktorými sa zabezpečí, že odchádzajúci pracovníci si môžu ponechať svoje nadobudnuté dôchodkové práva v tom doplnkovom dôchodkovom systéme, v ktorom boli nadobudnuté. Počiatočná hodnota takýchto práv sa na účely odseku 2 vypočíta v okamihu skončenia súčasného pracovného pomeru odchádzajúceho pracovníka.
   2.   Členské štáty s ohľadom na povahu pravidiel dôchodkového systému a zaužívané postupy prijmú opatrenia potrebné na zabezpečenie toho, aby sa s odloženými dôchodkovými právami odchádzajúcich pracovníkov, ako aj ich pozostalých alebo s hodnotou týchto práv zaobchádzalo v súlade s hodnotou práv aktívnych účastníkov systému alebo vývojom aktuálne vyplácaných dôchodkových dávok, alebo inými spôsobmi zaobchádzania, ktoré sa považujú za spravodlivé, ako napríklad:

               a)

               ak sú dôchodkové práva v doplnkovom dôchodkovom systéme nadobudnuté ako nárok na nominálnu sumu, zaručuje sa nominálna hodnota odložených dôchodkových práv;

               b)

               ak sa hodnota akumulovaných dôchodkových práv časom mení, upravuje sa hodnota odložených dôchodkových práv prostredníctvom uplatnenia:

                           i)

                           úrokovej sadzby, ktorá je súčasťou doplnkového dôchodkového systému, alebo

                           ii)

                           výnosu z investícií doplnkového dôchodkového systému,

                     alebo

               c)

               ak sa hodnota akumulovaných dôchodkových práv upravuje napríklad v súlade s mierou inflácie alebo úrovňou miezd, príslušným spôsobom sa upraví hodnota odložených dôchodkových práv s výhradou akýchkoľvek primeraných obmedzení, ktoré sa stanovia vo vnútroštátnom práve alebo na ktorých sa dohodnú sociálni partneri.

         3.   Členské štáty môžu umožniť, aby nadobudnuté dôchodkové práva odchádzajúceho pracovníka nemuseli zostať v doplnkovom dôchodkovom systéme, ale aby sa z tohto systému vyplatila – s informovaným súhlasom pracovníka, a to aj pokiaľ ide o uplatniteľné poplatky – nasporená suma rovnajúca sa hodnote nadobudnutých dôchodkových práv odchádzajúceho pracovníka, pokiaľ hodnota týchto nadobudnutých dôchodkových práv nie je vyššia ako hranica stanovená dotknutým členským štátom. O uplatňovanej hranici členský štát informuje Komisiu.
   4.   Členské štáty môžu sociálnym partnerom umožniť stanoviť formou kolektívnej zmluvy iné ustanovenia, pokiaľ tieto ustanovenia neposkytujú menej priaznivú ochranu a nevytvárajú prekážky pre slobodu pohybu pracovníkov.
   Článok 6
   Informácie
   1.   Členské štáty zabezpečia, aby aktívni účastníci systému mohli získať na základe žiadosti informácie o tom, ako by skončenie pracovného pomeru ovplyvnilo ich doplnkové dôchodkové práva.
   Poskytujú sa im informácie, ktoré sa týkajú najmä:

               a)

               podmienok, ktorými sa riadi nadobúdanie doplnkových dôchodkových práv, a dôsledkov ich uplatňovania pri skončení pracovného pomeru;

               b)

               hodnoty nadobudnutých dôchodkových práv alebo posúdenia nadobudnutých dôchodkových práv, ktoré sa vykonalo najviac 12 mesiacov pred dátumom žiadosti, a

               c)

               podmienok budúceho zaobchádzania s odloženými dôchodkovými právami.

         Ak systém umožňuje skorší prístup k nadobudnutým dôchodkovým právam prostredníctvom vyplatenia nasporenej sumy, poskytované informácie obsahujú aj písomné vyhlásenie, že účastník by mal zvážiť možnosť využiť poradenstvo o investovaní nasporenej sumy do dôchodkového zabezpečenia.
   2.   Členské štáty zabezpečia, aby čakatelia na dôchodok získali na základe žiadosti informácie o:

               a)

               hodnote ich odložených dôchodkových práv alebo posúdení odložených dôchodkových práv, ktoré sa vykonalo najviac 12 mesiacov pred dátumom žiadosti, a

               b)

               podmienkach upravujúcich zaobchádzanie s odloženými dôchodkovými právami.

         3.   V prípade pozostalostných dávok súvisiacich s doplnkovými dôchodkovými systémami sa odsek 2 uplatňuje na poberateľov pozostalostných dávok, pokiaľ ide o vyplácanie takýchto pozostalostných dávok.
   4.   Informácie sa poskytujú zrozumiteľne, v písomnej podobe a v primeranej časovej lehote. Členské štáty môžu ustanoviť, že takéto informácie sa nemusia poskytovať častejšie ako raz za rok.
   5.   Povinnosti podľa tohto článku neovplyvňujú a zároveň dopĺňajú povinnosti inštitúcií zamestnaneckého dôchodkového zabezpečenia podľa článku 11 smernice 2003/41/ES.
   Článok 7
   Minimálne požiadavky a zachovanie úrovne právnej ochrany
   1.   Členské štáty môžu prijať alebo zachovať ustanovenia o nadobúdaní doplnkových dôchodkových práv pracovníkov, o zachovávaní doplnkových dôchodkových práv odchádzajúcich pracovníkov a o práve aktívnych účastníkov systému a čakateľov na dôchodok na informácie, ktoré sú priaznivejšie než ustanovenia tejto smernice.
   2.   Transpozícia tejto smernice sa nesmie v žiadnom prípade použiť ako dôvod na obmedzenie existujúcich práv na nadobudnutie a zachovanie doplnkového dôchodku alebo práva účastníkov systému alebo poberateľov dávok na informácie v členských štátoch.
   Článok 8
   Transpozícia
   1.   Členské štáty prijmú do 21. mája 2018 zákony, iné právne predpisy a správne opatrenia potrebné na dosiahnutie súladu s touto smernicou alebo zabezpečia, aby sociálni partneri prijali náležité opatrenia formou dohody v uvedenej lehote. Od členských štátov sa vyžaduje, aby prijali potrebné opatrenia, ktoré im umožnia zabezpečiť dosiahnutie výsledkov, ktoré sa ukladajú v tejto smernici. Bezodkladne o tom informujú Komisiu.
   2.   Členské štáty uvedú priamo v prijatých opatreniach uvedených v odseku 1 alebo pri ich úradnom uverejnení odkaz na túto smernicu. Podrobnosti o odkaze upravia členské štáty.
   Článok 9
   Správa
   1.   Členské štáty oznámia Komisii všetky dostupné informácie týkajúce sa uplatňovania tejto smernice do 21. mája 2019.
   2.   Do 21. mája 2020 Komisia vypracuje správu o uplatňovaní tejto smernice a predloží ju Európskemu parlamentu, Rade a Európskemu hospodárskemu a sociálnemu výboru.
   Článok 10
   Nadobudnutie účinnosti
   Táto smernica nadobúda účinnosť dvadsiatym dňom po jej uverejnení v Úradnom vestníku Európskej únie.
   Článok 11
   Adresáti
   Táto smernica je určená členským štátom.

      V Štrasburgu 16. apríla 2014

            Za Európsky parlament

            predseda

         M. SCHULZ

            Za Radu

            predseda

         D. KOURKOULAS

      (1)  Ú. v. EÚ C 185, 8.8.2006, s. 37.

      (2)  Pozícia Európskeho parlamentu z 20. júna 2007 (Ú. v. EÚ C 146 E, 12.6.2008, s. 216) a pozícia Rady v prvom čítaní zo 17. februára 2014 (Ú. v. EÚ C 77 E, 15.3.2014, s. 1). Pozícia Európskeho parlamentu zo 16. apríla 2014 (zatiaľ neuverejnená v úradnom vestníku).

      (3)  Nariadenie Rady (EHS) č. 1408/71 zo 14. júna 1971 o uplatňovaní systémov sociálneho zabezpečenia na zamestnancov a ich rodiny, ktorí sa pohybujú v rámci Spoločenstva (Ú. v. ES L 149, 5.7.1971, s. 2).

      (4)  Nariadenie Európskeho parlamentu a Rady (ES) č. 883/2004 z 29. apríla 2004 o koordinácii systémov sociálneho zabezpečenia (Ú. v. EÚ L 166, 30.4.2004, s. 1).

      (5)  Smernica Rady 98/49/ES z 29. júna 1998 o zabezpečení doplnkových dôchodkových práv zamestnaných a samostatne zárobkovo činných osôb pohybujúcich sa v rámci Spoločenstva (Ú. v. ES L 209, 25.7.1998, s. 46).

      (6)  Smernica Európskeho parlamentu a Rady 2003/41/ES z 3. júna 2003 o činnostiach a dohľade nad inštitúciami zamestnaneckého dôchodkového zabezpečenia (Ú. v. EÚ L 235, 23.9.2003, s. 10).


title: Smernica Rady 2001/114/ES z 20. decembra 2001 o určitom čiastočne alebo úplne dehydrovanom konzervovanom mlieku na ľudskú spotrebu

text:
Dôležité právne oznámenie

|

32001L0114

Úradný vestník L 015 , 17/01/2002 S. 0019 - 0023

		Smernica Rady 2001/114/ESz 20. decembra 2001o určitom čiastočne alebo úplne dehydrovanom konzervovanom mlieku na ľudskú spotrebuRADA EURÓPSKEJ ÚNIE,so zreteľom na Zmluvu o založení Európskeho spoločenstva a najmä na jej článok 37,so zreteľom na návrh Komisie [1],so zreteľom na stanovisko Európskeho parlamentu [2],so zreteľom na stanovisko Hospodárskeho a sociálneho výboru [3],keďže:(1) Určité vertikálne smernice týkajúce sa potravín sa majú zjednodušiť tak, aby zohľadňovali len podstatné požiadavky na výrobky, na ktoré sa vzťahujú, aby umožnili voľný pohyb týchto výrobkov na vnútornom trhu v súlade so závermi Európskej rady konanej v Edinburghu 11. a 12. decembra 1992, ktoré boli potvrdené závermi Európskej rady v Bruseli 10. a 11. decembra 1993.(2) Smernica Rady 76/118/EHS z 18. decembra 1975 o aproximácii zákonov členských štátov týkajúcich sa určitého čiastočne alebo úplne dehydrovaného konzervovaného mlieka na ľudskú konzumáciu [4] bola odôvodnená tým, že rozdiely medzi vnútroštátnymi zákonmi týkajúcimi sa konzervovaného mlieka môžu mať za následok podmienky nekalej súťaže, ktoré môžu zavádzať spotrebiteľov a teda môžu mať priamy vplyv na vytvorenie a fungovanie spoločného trhu.(3) Následne bola navrhnutá smernica 76/118/EHS na ustanovenie podmienok a spoločných pravidlách pre zloženie, výrobné špecifikácie a označovanie určitého konzervovaného mlieka s cieľom zabezpečiť jeho voľný pohyb v spoločenstve.(4) Smernica 76/188/EHS sa má zosúladiť so všeobecnou legislatívou spoločenstva pre potraviny, predovšetkým s legislatívou na označovanie, povolené prísady a hygienické a zdravotné pravidlá ustanovené v smernici Rady 92/46/EHS [5].(5) Z dôvodu jednoznačnosti sa má smernica 76/118/EHS prepracovať s cieľom sprístupniť pravidlá o podmienkach pre výrobu určitého čiastočne alebo úplne dehydrovaného konzervovaného mlieka na ľudskú spotrebu a obchodovanie s ním.(6) Všeobecné pravidlá na označovanie potravín ustanovené v smernici 2000/13/ES Európskeho parlamentu a Rady [6] sa majú uplatňovať podľa určitých podmienok.(7) Podľa smernice Rady 90/496/EHS z 24. septembra 1990 o označovaní výživovej hodnoty potravín [7] je v určitých členských štátoch povolené pridávanie vitamínov do výrobkov definovaných v tejto smernici. Nemožno však prijať žiadne rozhodnutie o rozšírení tohto povolenia na spoločenstvo ako celok. Členské štáty preto môžu voľne povoľovať alebo zakazovať pridávanie vitamínov do svojich národných výrobkov, aj keď má byť v každom prípade garantovaný voľný pohyb tovaru v spoločenstve v súlade s pravidlami a princípmi vyplývajúcimi zo zmluvy.(8) Pokiaľ ide o výrobky určené pre dojčatá, uplatňuje sa smernica Komisie 91/321/EHS zo 14. mája 1991 o receptúrach pre dojčatá a následných receptúrach [8].(9) V súlade s princípmi subsidiarity a proporcionality ustanovenými v článku 5 Zmluvy, členské štáty nemôžu dostatočne splniť cieľ ustanovenia spoločných definícií a pravidiel pre príslušné výrobky a zosúladiť ustanovenia so všeobecnou legislatívou spoločenstva o potravinách, pričom kvôli charakteru tejto smernice ho môže lepšie dosiahnuť spoločenstvo. Táto smernica nepresahuje rámec toho, čo je potrebné na dosiahnutie uvedeného cieľa.(10) Opatrenia potrebné na vykonávanie tejto smernice sa majú prijať v súlade s rozhodnutím Rady 1999/468/ES z 28. júna 1999, ktoré ustanovuje postupy na vykonávanie právomocí udelených Komisii [9].(11) S cieľom zabrániť vytváraniu nových bariér voľného pohybu sa členské štáty majú zdržať prijímania národných ustanovení pre príslušné výrobky, ktoré nie sú ustanovené v tejto smernici,PRIJALA TÚTO SMERNICU:Článok 1Táto smernica sa uplatňuje pre čiastočne alebo úplne dehydrované konzervované mlieko definované v prílohe I.Článok 2Členské štáty môžu podľa smernice 90/496/EHS povoliť pridávanie vitamínov do výrobkov definovaných v prílohe I tejto smernice.Článok 3Smernica 2000/13/ES sa uplatňuje na výrobky definované v prílohe I podľa týchto podmienok:1. a) Názvy výrobkov uvedené v prílohe I sa uplatňujú len na výrobky uvedené v tejto prílohe a bez toho, aby bol dotknutý pododsek b), sa majú používať pri obchodovaní na ich označenie;b) ako alternatíva k názvom výrobkov uvedeným v pododseku a), príloha II obsahuje zoznam konkrétnych označení. Tieto označenia sa môžu používať v jazyku a za podmienok ustanovených v prílohe II.2. V označení musí byť uvedené množstvo mliečneho tuku v hmotnostných percentách, okrem výrobkov definovaných v prílohe I (1) d) a g) a prílohe I (2) d) a množstvo beztukovej sušiny v hmotnostných percentách, ak ide o výrobky definované v prílohe I (1). Tieto údaje sa uvádzajú v blízkosti obchodného názvu.3. Ak ide o výrobky definované v prílohe I (2), musia byť v označení uvedené odporúčania týkajúce sa spôsobu ich riedenia alebo obnovenia (rekonštituovania) vrátane údajov o obsahu tuku v takto zriedenom alebo obnovenom výrobku.4. Ak výrobky s hmotnosťou menej ako 20 g sú balené do druhého (vonkajšieho) obalu, údaje požadované v tomto článku možno uvádzať len na vonkajšom obale, okrem označenia požadovaného v bode 1 a).5. V označení výrobkov definovaných v prílohe I (2) má byť uvedené, že výrobok "nie je určený ako potravina pre dojčatá do 12 mesiacov."Článok 4Pre výrobky definované v prílohách I a II členské štáty nemajú prijímať národné ustanovenia, ktoré nie sú určené v tejto smernici.Článok 5Opatrenia potrebné na vykonávanie tejto smernice, ktoré sa týkajú nasledujúcich otázok, sa majú prijať v súlade s regulačným postupom uvedeným v článku 6 (2):- zosúladenie tejto smernice so všeobecnou legislatívou spoločenstva na potraviny,- prispôsobenie technickému pokroku.Článok 61. Komisii má poskytovať pomoc Stály výbor pre potraviny (ďalej len "výbor") zriadený podľa článku 1 rozhodnutia 69/414/EHS [10].2. V prípade odkazu na tento odsek sa uplatňujú články 5 a 7 rozhodnutia 1999/468/ES.Lehota určená v článku 5 (6) rozhodnutia 1999/468/ES sa stanovuje na tri mesiace.3. Výbor schváli svoj rokovací poriadok.Článok 7Smernica 76/118/EHS sa zrušuje s účinnosťou od 17. júla 2003.Odkazy na zrušenú smernicu sa vykladajú ako odkazy na túto smernicu.Článok 8Členské štáty príjmu zákony, iné právne predpisy a administratívne opatrenia potrebné na dosiahnutie súladu s touto smernicou do 17. júla 2003. Bezodkladne o tom budú informovať Komisiu.Opatrenia sa majú uplatňovať tak, aby:- povoľovali obchodovanie s výrobkami definovanými v prílohe I, ak sú v súlade s definíciami a pravidlami ustanovenými v tejto smernici, s účinnosťou od 17. júla 2003,- zakazovali obchodovanie s výrobkami, ktoré nie sú v súlade s touto smernicou, s účinnosťou od 17. júla 2004.Obchodovanie s výrobkami, ktoré nie sú v súlade s touto smernicou, pričom však boli označené pred 17. júlom 2004 v súlade so smernicou 76/118/EHS, však má byť povolené do vyčerpania zásob.Keď členské štáty prijmú tieto opatrenia, musia obsahovať odkaz na túto smernicu alebo k nim má byť takýto odkaz pripojený v čase ich úradného uverejnenia. Členské štáty prijmú postup pre takýto odkaz.Článok 9Táto smernica nadobúda účinnosť v deň jej uverejnenia v Úradnom vestníku Európskych spoločenstiev.Článok 10Táto smernica je adresovaná členským štátom.V Bruseli 20. decembra 2001Za RadupredsedaC. Picqué[1] Ú. v. ES C 231, 9.8.1996, s. 20.[2] Ú. v. ES C 279, 1.10.1999, s. 95.[3] Ú. v. ES C 56, 24.2.1997, s. 20.[4] Ú. v. ES L 24, 30.1.1976, s. 49. Smernica naposledy zmenená a doplnená Aktom pristúpenia z roku 1994.[5] Ú. v. ES L 268, 14.9.1992, s. 1. Smernica naposledy zmenená a doplnená smernicou 94/71/ES (Ú. v. ES L 368, 31. 12. 1994, s. 33).[6] Ú. v. ES L 109, 6.5.2000, s. 29.[7] Ú. v. ES L 276, 6.10.1990, s. 40.[8] Ú. v. ES 175, 4.7.1991, s. 35. Smernica naposledy zmenená a doplnená smernicou 1999/50/ES (Ú. v. ES L 139, 2. 6. 1999, s. 29).[9] Ú. v. ES L 184, 17.7.1999, s. 23.[10] Ú. v. ES L 291, 19.11.1969, s. 9.--------------------------------------------------PRÍLOHA IDEFINÍCIE VÝROBKOV A NÁZVOV VÝROBKOV1. Čiastočne dehydrované mlieko (zahustené – kondenzované mlieko)Je to výrobok v tekutom stave, aj prisladený, získaný priamo čiastočným odstránením vody z mlieka, z úplne alebo čiastočne odtučneného mlieka alebo zo zmesi týchto výrobkov, ktorý môže byť s prísadou smotany alebo úplne dehydrovaného (sušeného) mlieka alebo obidvoch, pričom prídavok úplne dehydrovaného (sušeného) mlieka v hotových výrobkoch neprevyšuje 25 % celkového obsahu mliečnej sušiny.- Druhy nesladeného zahusteného (kondenzovaného) mliekaa) Zahustené (kondenzované) vysokotučné mliekoČiastočne dehydrované mlieko s obsahom tuku najmenej 15 hmotnostných % a s obsahom celkovej mliečnej sušiny najmenej 26,5 hmotnostných %.b) Zahustené (kondenzované) mliekoČiastočne dehydrované mlieko s obsahom tuku najmenej 7,5 hmotnostného % a s obsahom celkovej mliečnej sušiny najmenej 25 hmotnostných %.c) Zahustené (kondenzované) čiastočne odtučnené mliekoČiastočne dehydrované mlieko s obsahom tuku najmenej 1 hmotnostné % a menej ako 7,5 % a s obsahom celkovej mliečnej sušiny najmenej 20 hmotnostných %.d) Zahustené (kondenzované) odtučnené mliekoČiastočne dehydrované mlieko s obsahom tuku najviac 1 hmotnostné % a s obsahom celkovej mliečnej sušiny najmenej 20 hmotnostných %.- Druhy sladeného zahusteného (kondenzovaného) mliekae) Sladené zahustené (kondenzované) mliekoČiastočne dehydrované mlieko s prísadou sacharózy (polobiely cukor, biely cukor alebo extra biely cukor) a s obsahom tuku najmenej 8 hmotnostných % a s obsahom celkovej mliečnej sušiny najmenej 28 hmotnostných %.f) Sladené zahustené (kondenzované) čiastočne odtučnené mliekoČiastočne dehydrované mlieko s prísadou sacharózy (polobiely cukor, biely cukor alebo extra biely cukor) a s obsahom tuku najmenej 1 hmotnostné % a menej ako 8 hmotnostných % a s obsahom celkovej mliečnej sušiny najmenej 24 hmotnostných %.g) Sladené zahustené (kondenzované) odtučnené mliekoČiastočne dehydrované mlieko s prísadou sacharózy (polobiely cukor, biely cukor alebo extra biely cukor) a s obsahom tuku menej ako 1 hmotnostné % a s obsahom celkovej mliečnej sušiny najmenej 24 hmotnostných %.2. Úplne dehydrované (sušené) mliekoJe to výrobok v tuhom stave, v ktorom obsah vody nepresahuje 5 hmotnostných %, získaný priamo odstránením vody z mlieka, z úplne alebo čiastočne odtučneného mlieka, zo smotany alebo zo zmesi týchto výrobkov.a) Sušené vysokotučné mlieko alebo prášok z vysokotučného mliekaDehydrované mlieko s obsahom tuku najmenej 42 hmotnostných %.b) Sušené plnotučné mlieko alebo prášok z plnotučného mliekaDehydrované mlieko s obsahom tuku najmenej 26 hmotnostných % a menej ako 42 hmotnostných %.c) Sušené čiastočne odtučnené mlieko alebo prášok z čiastočne odtučneného mliekaDehydrované mlieko s obsahom tuku viac ako 1,5 hmotnostného % a menej ako 26 hmotnostných %.d) Sušené odtučnené mlieko alebo prášok z odtučneného mliekaDehydrované mlieko s obsahom tuku najviac 1,5 hmotnostného %.3. Spracovaniea) Doplňujúce množstvo laktózy nepresahujúce 0,3 hmotnostného % je povolené na výrobu výrobkov definovaných v bodoch 1 e) až g).b) Bez toho, aby bola dotknutá smernica 92/46/EHS zo 16. júna 1992, ktorá ustanovuje zdravotné pravidlá na výrobu a umiestňovanie na trhu surového mlieka, tepelne ošetreného mlieka a výrobkov z mlieka, konzervovanie výrobkov uvedených v bodoch 1 a 2 sa dosiahne:- tepelným ošetrením (sterilizácia, UHT atď.) pre výrobky uvedené v bodoch 1 a) až d),- pridaním sacharózy pre výrobky uvedené v bodoch 1 e) až g),- dehydrovaním pre výrobky uvedené v bode 2.4. Povolené prísadyPodľa článku 2 je do výrobkov uvedených v tejto prílohe povolené pridávanie vitamínov podľa smernice 90/496/EHS.--------------------------------------------------PRÍLOHA IIKONKRÉTNE OZNAČENIA PRE URČITÉ VÝROBKY UVEDENÉ V PRÍLOHE Ia) Anglický výraz "evaporated milk [dehydrované mlieko]" znamená výrobok definovaný v prílohe I (1) b) s obsahom tuku aspoň 9 hmotnostných % a s obsahom celkovej mliečnej sušiny 31 hmotnostných %.b) Francúzske výrazy "lait demi–écrémé concentré" a "lait demi–écrémé concentré non sucré", španielsky výraz "leche evaporada semidesnatada", holandský výraz "geëvaporeerde halfvolle melk" alebo "halfvolle koffiemelk" a anglický výraz "evaporated semi–skimmed milk [dehydrované polotučné mlieko]" znamená výrobky definované v prílohe I (1) c) s obsahom tuku od 4 hmotnostných % do 4,5 hmotnostných % a s obsahom celkovej mliečnej sušiny najmenej 24 hmotnostných %.c) Dánsky výraz "kondenseret kaffelfløde" a nemecký výraz "kondensierte Kaffeesahne" znamená výrobky definované v prílohe I (1) a).d) Dánsky výraz "flødepulver", nemecké výrazy "Rahmpulver" a "Sahnepulver", francúzsky výraz "crème en poudre", holandský výraz "roompoeder", švédsky výraz "gräddpulver" a fínsky výraz "kermajauhe" znamenajú výrobok definovaný v prílohe I (2) a).e) Francúzsky výraz "lait demi–écrémé concentré sucré", španielsky výraz "leche condensada semidesnatada" a holandský výraz "gecondenseerde halfvolle melk met suiker" znamenajú výrobok definovaný v prílohe I (1) f) s obsahom tuku od 4 hmotnostných % do 4,5 hmotnostného % a s obsahom celkovej mliečnej sušiny najmenej 28 hmotnostných %.f) Francúzsky výraz "lait demi–écrémé en poudre", holandský výraz "halfvolle melkpoeder" a anglické výrazy "semi– skimmed milk powder [prášok z polotučného mlieka]" alebo "dried semi–skimmed milk [sušené polotučné mlieko]" znamenajú výrobok definovaný v prílohe I (2) c) s obsahom tuku od 14 hmotnostných % do 16 hmotnostných %.g) Portugalský výraz "leite em pó meio gordo" znamená výrobky definované v prílohe I (2) c) s obsahom tuku od 13 hmotnostných % do 26 hmotnostných %.h) Holandský výraz "koffiemelk" znamená výrobok definovaný v prílohe I (1) b).i) Fínsky výraz "rasvaton maitojauhe" znamená výrobok definovaný v prílohe I (2) d).j) Španielsky výraz "leche en polvo semidesnatada" znamená výrobky definované v prílohe I (2) c) s obsahom tuku od 10 hmotnostných % do 16 hmotnostných %.--------------------------------------------------


title: Smernica Rady 2013/13/EÚ z  13. mája 2013 , ktorou sa z dôvodu pristúpenia Chorvátskej republiky upravujú určité smernice v oblasti daní

text:
               28.5.2013

               SK

               Úradný vestník Európskej únie

               L 141/30

         SMERNICA RADY 2013/13/EÚ
   z 13. mája 2013,
   ktorou sa z dôvodu pristúpenia Chorvátskej republiky upravujú určité smernice v oblasti daní
   RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na Zmluvu o pristúpení Chorvátska, a najmä na jej článok 3 ods. 4,
   so zreteľom na akt o pristúpení Chorvátska, a najmä na jeho článok 50,
   so zreteľom na návrh Európskej komisie,
   keďže:

               (1)

               Podľa článku 50 aktu o pristúpení Chorvátska, ak si akty inštitúcií prijaté pred pristúpením vyžadujú úpravy z dôvodu pristúpenia, pričom nevyhnutné úpravy neboli uvedené v akte o pristúpení ani v jeho prílohách, Rada na tento účel kvalifikovanou väčšinou prijme na návrh Komisie potrebné akty, ak pôvodný akt nebol prijatý Komisiou.

               (2)

               V záverečnom akte konferencie, na ktorej bola navrhnutá a prijatá Zmluva o pristúpení Chorvátska, sa uvádza, že vysoké zmluvné strany dospeli k politickej dohode o súbore úprav aktov prijatých inštitúciami, ktoré je potrebné vykonať z dôvodu pristúpenia, a vyzývajú Radu a Komisiu, aby pred pristúpením prijali tieto úpravy, ktoré by sa v prípade potreby doplnili a aktualizovali s cieľom zohľadniť vývoj práva Únie.

               (3)

               Smernice 83/182/EHS (1), 2003/49/ES (2), 2008/7/ES (3), 2009/133/ES (4) a 2011/96/EÚ (5) by sa preto mali zodpovedajúcim spôsobom zmeniť,

         PRIJALA TÚTO SMERNICU:
   Článok 1
   Smernice 83/182/EHS, 2003/49/ES, 2008/7/ES, 2009/133/ES a 2011/96/EÚ sa menia, ako je uvedené v prílohe k tejto smernici.
   Článok 2
   1.   Členské štáty prijmú a uverejnia zákony, iné právne predpisy a správne opatrenia potrebné na dosiahnutie súladu s touto smernicou najneskôr do dátumu pristúpenia Chorvátska k Únii. Komisii bezodkladne oznámia znenie týchto ustanovení.
   Tieto ustanovenia členské štáty uplatňujú odo dňa pristúpenia Chorvátska k Únii.
   Členské štáty uvedú priamo v prijatých opatreniach alebo pri ich úradnom uverejnení odkaz na túto smernicu. Členské štáty určia, ako sa takýto odkaz uvedie.
   2.   Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice.
   Článok 3
   Táto smernica nadobúda účinnosť za podmienky a od dátumu nadobudnutia platnosti Zmluvy o pristúpení Chorvátska.
   Článok 4
   Táto smernica je určená členským štátom.

      V Bruseli 13. mája 2013

            Za Radu

            predseda

         S. COVENEY

      (1)  Smernica Rady 83/182/EHS z 28. marca 1983 o oslobodení od daní, ktoré platia v rámci Spoločenstva pre dočasný dovoz určitých dopravných prostriedkov (Ú. v. ES L 105, 23.4.1983, s. 59).

      (2)  Smernica Rady 2003/49/ES z 3. júna 2003 o spoločnom systéme zdaňovania uplatňovanom na výplaty úrokov a licenčných poplatkov medzi združenými spoločnosťami rôznych členských štátov (Ú. v. EÚ L 157, 26.6.2003, s. 49).

      (3)  Smernica Rady 2008/7/ES z 12. februára 2008 o nepriamych daniach z navyšovania kapitálu (Ú. v. EÚ L 46, 21.2.2008, s. 11).

      (4)  Smernica Rady 2009/133/ES z 19. októbra 2009 o spoločnom systéme zdaňovania uplatniteľnom pri zlučovaní, rozdeľovaní, čiastočnom rozdeľovaní, prevode aktív a výmene akcií spoločností rôznych členských štátov a pri premiestnení sídla SE alebo SCE medzi členskými štátmi (Ú. v. EÚ L 310, 25.11.2009, s. 34).

      (5)  Smernica Rady 2011/96/EÚ z 30. novembra 2011 o spoločnom systéme zdaňovania uplatňovanom v prípade materských spoločností a dcérskych spoločností v rozličných členských štátoch (Ú. v. EÚ L 345, 29.12.2011, s. 8).

      PRÍLOHA

                  1.

                  V prílohe k smernici 83/182/EHS sa dopĺňa tento text:
                  „CHORVÁTSKO

                              —

                              poseban porez na motorna vozila [Zakon o posebnom porezu na motorna vozila (Narodne novine broj 15/13)]“.

                  2.

                  Smernica 2003/49/ES sa mení takto:

                              a)

                              V článku 3 písm. a) bode iii) sa za údaje týkajúce sa Francúzska dopĺňa táto zarážka:

                                          „—

                                          porez na dobit v Chorvátsku,“.

                              b)

                              V prílohe sa dopĺňa toto písmeno:

                                          „z)

                                          spoločnosti podľa chorvátskeho práva označované ako: ‚dioničko društvo‘, ‚društvo s ograničenom odgovornošću‘ a iné spoločnosti zriadené podľa chorvátskeho práva podliehajúce chorvátskej dani zo zisku;“.

                  3.

                  V prílohe I k smernici 2008/7/ES sa vkladá tento bod:

                              „11a

                              Spoločnosti, ktoré sú podľa chorvátskeho práva známe ako:

                                          i)

                                          dioničko društvo;

                                          ii)

                                          društvo s ograničenom odgovornošću.“

                  4.

                  Príloha I k smernici 2009/133/ES sa mení takto:

                              a)

                              V časti A sa vkladá toto písmeno:

                                          „ka)

                                          spoločnosti, ktoré sú podľa chorvátskeho práva označované ako ‚dioničko društvo‘, ‚društvo s ograničenom odgovornošću‘ a iné spoločnosti zriadené podľa chorvátskeho práva podliehajúce chorvátskej dani z príjmov;“.

                              b)

                              V časti B sa za údaje týkajúce sa Francúzska vkladá tento text:

                                          „—

                                          porez na dobit v Chorvátsku,“.

                  5.

                  Príloha I k smernici 2011/96/EÚ sa mení takto:

                              a)

                              V časti A sa vkladá toto písmeno:

                                          „ka)

                                          spoločnosti podľa chorvátskeho práva označované ako ‚dioničko društvo‘, ‚društvo s ograničenom odgovornošću‘ a iné spoločnosti zriadené podľa chorvátskeho práva podliehajúce chorvátskej dani z príjmov;“.

                              b)

                              V časti B sa za údaje týkajúce sa Francúzska vkladá tento text:

                                          „—

                                          porez na dobit v Chorvátsku,“.


title: Smernica Komisie 2013/44/EÚ z  30. júla 2013 , ktorou sa mení smernica Európskeho parlamentu a Rady 98/8/ES s cieľom zaradiť kukuričný klas práškový ako aktívnu látku do prílohy I a IA k danej smernici  Text s významom pre EHP

text:
               31.7.2013

               SK

               Úradný vestník Európskej únie

               L 204/49

         SMERNICA KOMISIE 2013/44/EÚ
   z 30. júla 2013,
   ktorou sa mení smernica Európskeho parlamentu a Rady 98/8/ES s cieľom zaradiť kukuričný klas práškový ako aktívnu látku do prílohy I a IA k danej smernici
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Európskeho parlamentu a Rady 98/8/ES zo 16. februára 1998 o uvádzaní biocídnych výrobkov na trh (1), a najmä na jej článok 16 ods. 2 druhý pododsek,
   keďže:

               (1)

               Nariadením Komisie (ES) č. 1451/2007 zo 4. decembra 2007 o druhej fáze desaťročného pracovného programu uvedeného v článku 16 ods. 2 smernice Európskeho parlamentu a Rady 98/8/ES o uvádzaní biocídnych výrobkov na trh (2) sa stanovuje zoznam aktívnych látok, ktoré sa majú posúdiť na účely ich prípadného zaradenia do prílohy I, IA alebo IB k smernici 98/8/ES. Súčasťou tohto zoznamu je kukuričný klas práškový.

               (2)

               Podľa nariadenia (ES) č. 1451/2007 sa kukuričný klas práškový hodnotil v súlade s článkom 11 ods. 2 smernice 98/8/ES na používanie vo výrobkoch typu 14, ktorými sú rodenticídy, ako sa vymedzuje v prílohe V k smernici 98/8/ES.

               (3)

               Grécko bolo určené za spravodajský členský štát a 22. októbra 2009 predložilo Komisii v súlade s článkom 14 ods. 4 a 6 nariadenia (ES) č. 1451/2007 správu príslušného orgánu spolu s odporúčaním.

               (4)

               Členské štáty a Komisia v spolupráci so žiadateľom preskúmali uvedenú správu príslušného orgánu. V súlade s článkom 15 ods. 4 nariadenia (ES) č. 1451/2007 sa zistenia vyplývajúce z preskúmania zaradili na zasadnutí Stáleho výboru pre biocídne výrobky z 21. septembra 2012 do hodnotiacej správy.

               (5)

               Z hodnotiacej správy vyplynul záver, že sa dá očakávať, že biocídne výrobky používané ako rodenticídy, ktoré obsahujú kukuričný klas práškový, spĺňajú požiadavky stanovené v článku 5 smernice 98/8/ES, a preto sa v nej odporúča zahrnutie kukuričného klasu práškového na používanie vo výrobkoch typu 14 do prílohy I k uvedenej smernici. Tomuto odporúčaniu by sa malo vyhovieť.

               (6)

               Z hodnotiacej správy zároveň vyplynul záver, že sa dá očakávať, že biocídne výrobky používané ako rodenticídy, ktoré obsahujú kukuričný klas práškový, predstavujú len malé riziko pre človeka, necieľové zvieratá a životné prostredie, a to najmä pokiaľ ide o použitie, ktoré sa v hodnotiacej správe preskúmalo a podrobne opísalo, teda použitie vo forme peliet v suchom prostredí. V správe sa preto odporúča zahrnúť práškový kukuričný klas na uvedené použitie do prílohy IA k smernici 98/8/ES. Tomuto odporúčaniu by sa malo vyhovieť.

               (7)

               V súlade so súčasnou praxou a podľa článku 10 ods. 1 smernice 98/8/ES je vhodné obmedziť trvanie tohto zaradenia na desať rokov.

               (8)

               Na úrovni Únie sa nehodnotili všetky možné použitia ani scenáre expozície. Preto je vhodné požadovať od členských štátov, aby posúdili tie spôsoby použitia alebo scenáre expozície a tie riziká pre ľudskú populáciu a zložky životného prostredia, ktoré sa pri posudzovaní rizika na úrovni Únie nezohľadnili reprezentatívnym spôsobom, a aby pri udeľovaní povolení výrobkom zabezpečili prijatie primeraných opatrení alebo zavedenie osobitných podmienok v záujme zmiernenia zistených rizík na prijateľnú úroveň.

               (9)

               Ustanovenia prijaté podľa tejto smernice by sa mali uplatňovať súbežne vo všetkých členských štátoch, aby sa zabezpečilo, že s biocídnymi výrobkami typu 14 obsahujúcimi aktívnu látku kukuričný klas práškový sa bude zaobchádzať na trhu Únie rovnako, a aby sa vo všeobecnosti uľahčilo riadne fungovanie trhu s biocídnymi výrobkami.

               (10)

               Kým sa aktívna látka zaradí do prílohy I a prílohy IA k smernici 98/8/ES, malo by uplynúť primerané obdobie, aby sa členské štáty a zainteresované strany stihli pripraviť na plnenie nových uložených požiadaviek a aby žiadatelia, ktorí pripravili dokumentáciu, mali možnosť plne využiť desaťročné obdobie ochrany údajov, ktoré v súlade s článkom 12 ods. 1 písm. c) bodom ii) smernice 98/8/ES začína plynúť odo dňa zaradenia aktívnej látky do prílohy.

               (11)

               Po zaradení aktívnej látky do prílohy by členské štáty mali mať k dispozícii dostatočný čas na implementovanie článku 16 ods. 3 smernice 98/8/ES.

               (12)

               Smernica 98/8/ES by sa preto mala zodpovedajúcim spôsobom zmeniť.

               (13)

               V súlade so spoločným politickým vyhlásením z 28. septembra 2011 členských štátov a Komisie k vysvetľujúcim dokumentom (3) sa členské štáty zaviazali pripojiť v odôvodnených prípadoch k oznámeniu o ich opatreniach na transpozíciu jeden alebo viacero dokumentov vysvetľujúcich vzťah medzi zložkami smernice a zodpovedajúcimi časťami vnútroštátnych nástrojov transpozície.

               (14)

               Výbor ustanovený podľa článku 28 ods. 1 smernice 98/8/ES nevydal svoje stanovisko k opatreniam uvedeným v tejto smernici, preto Komisia predložila návrh týkajúci sa týchto opatrení Rade a postúpila ho Európskemu parlamentu. Rada nekonala v lehote dvoch mesiacov stanovenej v článku 5a rozhodnutia Rady 1999/468/ES z 28. júna 1999, ktorým sa ustanovujú postupy pre výkon vykonávacích právomocí prenesených na Komisiu (4), a Komisia preto svoj návrh bezodkladne predložila Európskemu parlamentu. Európsky parlament v lehote štyroch mesiacov od vyššie uvedeného postúpenia návrhu voči opatreniu nevzniesol žiadne námietky,

         PRIJALA TÚTO SMERNICU:
   Článok 1
   Prílohy I a IA k smernici 98/8/ES sa menia a dopĺňajú v súlade s prílohou k tejto smernici.
   Článok 2
   1.   Členské štáty prijmú a uverejnia najneskôr do 31. januára 2014 zákony, iné právne predpisy a správne opatrenia potrebné na dosiahnutie súladu s touto smernicou. Komisii bezodkladne oznámia znenie týchto ustanovení.
   Tieto ustanovenia sa uplatňujú od 1. februára 2015.
   Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.
   2.   Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice.
   Článok 3
   Táto smernica nadobúda účinnosť dvadsiatym dňom po jej uverejnení v Úradnom vestníku Európskej únie.
   Článok 4
   Táto smernica je určená členským štátom.

      V Bruseli 30. júla 2013

            Za Komisiu

            predseda

         José Manuel BARROSO

      (1)  Ú. v. ES L 123, 24.4.1998, s. 1.

      (2)  Ú. v. EÚ L 325, 11.12.2007, s. 3.

      (3)  Ú. v. EÚ C 369, 17.12.2011, s. 14.

      (4)  Ú. v. ES L 184, 17.7.1999, s. 23.

      PRÍLOHA

                  1.

                  V prílohe I k smernici 98/8/ES sa dopĺňa táto položka:

                              Číslo

                              Bežný názov

                              Názov IUPAC
                              Identifikačné čísla

                              Minimálny stupeň čistoty aktívnej látky (1)

                              Dátum zaradenia do prílohy

                              Termín na dosiahnutie súladu s článkom 16 ods. 3 s výnimkou prípadov, keď sa uplatňuje jedna z výnimiek uvedených v poznámke pod čiarou k tomuto nadpisu stĺpca (2)

                              Dátum ukončenia zaradenia do prílohy

                              Typ výrobku

                              Osobitné ustanovenia (3)

                              „67

                              kukuričný klas práškový

                              nepridelené

                              1 000 g/kg

                              1. februára 2015

                              31. januára 2017

                              31. januára 2025

                              14

                              Pri posudzovaní žiadostí o povolenie výrobku v súlade s článkom 5 a prílohou VI členské štáty posudzujú, ak je to v prípade konkrétneho výrobku relevantné, tie použitia alebo scenáre expozície, ako aj tie riziká pre ľudskú populáciu a zložky životného prostredia, ktoré sa pri hodnotení rizika na úrovni Únie nezohľadnili reprezentatívnym spôsobom.“

                  2.

                  V prílohe IA k smernici 98/8/ES sa dopĺňa táto položka:

                              Číslo

                              Bežný názov

                              Názov IUPAC
                              Identifikačné čísla

                              Minimálna čistota aktívnej látky v biocídnom výrobku uvedenom na trh

                              Dátum zaradenia do prílohy

                              Termín na dosiahnutie súladu s článkom 16 ods. 3 (okrem výrobkov obsahujúcich viac než jednu aktívnu látku, pre ktoré sa termín na dosiahnutie súladu s článkom 16 ods. 3 vymedzí v poslednom z rozhodnutí o zaradení do prílohy venovaných týmto aktívnym látkam)

                              Dátum ukončenia zaradenia do prílohy

                              Typ výrobku

                              Osobitné ustanovenia (4)

                              „3

                              kukuričný klas práškový

                              nepridelené

                              1 000 g/kg

                              1. februára 2015

                              31. januára 2017

                              31. januára 2025

                              14

                              Členské štáty zabezpečia, aby sa registrácie vykonávali iba za týchto podmienok:

                                          —

                                          Použitie len vo forme peliet v suchom prostredí.“

         (1)  Čistota uvedená v tomto stĺpci predstavuje minimálny stupeň čistoty aktívnej látky použitej na posúdenie vykonané podľa článku 11. Aktívna látka vo výrobku uvedenom na trh môže mať rovnakú alebo odlišnú čistotu, za predpokladu, že sa preukázala jej technická rovnocennosť s posudzovanou látkou.

         (2)  Pre výrobky obsahujúce viac než jednu aktívnu látku na ktorú sa vzťahuje článok 16 ods. 2 je termínom na dosiahnutie súladu s článkom 16 ods. 3 termín pre poslednú aktívnu látku, ktorá sa má zaradiť do tejto prílohy. Pre výrobky, ktorým sa prvá autorizácia udelila neskôr ako 120 dní pred termínom na dosiahnutie súladu s článkom 16 ods. 3 a úplná žiadosť o vzájomné uznanie bola predložená podľa článku 4 ods. 1 v lehote 60 dní od udelenia prvej autorizácie, sa termín na dosiahnutie súladu s článkom 16 ods. 3 v súvislosti s uvedenou žiadosťou predlžuje na 120 dní od dátumu prijatia úplnej žiadosti o vzájomné uznanie. Pre výrobky, v prípade ktorých členský štát navrhol odchýliť sa od vzájomného uznania podľa článku 4 ods. 4, sa termín na dosiahnutie súladu s článkom 16 ods. 3 predlžuje na 30 dní od dátumu, kedy Komisia prijala rozhodnutie podľa článku 4 ods. 4 pododsek druhý.

         (3)  V záujme vykonávania spoločných zásad uvedených v prílohe VI sú obsah a závery hodnotiacich správ k dispozícii na webovej stránke Komisie: http://ec.europa.eu/comm/environment/biocides/index.htm.

         (4)  V záujme vykonávania spoločných zásad uvedených v prílohe VI sú obsah a závery hodnotiacich správ k dispozícii na webovej stránke Komisie: http://ec.europa.eu/comm/environment/biocides/index.htm.


title: Smernica Rady z 15. júla 1980 o aproximácii právnych predpisov členských štátov o jednozložkových hnojivách typu dusičnanu amónneho s vysokým obsahom dusíka

text:
Dôležité právne oznámenie

|

31980L0876

Úradný vestník L 250 , 23/09/1980 S. 0007 - 0011 Fínske špeciálne vydanie: Kapitola 13 Zväzok 11 S. 0003  Španielske špeciálne vydanie: Kapitola 13 Zväzok 11 S. 0071  Švédske špeciálne vydanie: Kapitola 13 Zväzok 11 S. 0003  Portugalské špeciálne vydanie Kapitola 13 Zväzok 11 S. 0071

		Smernica Radyz 15. júla 1980o aproximácii právnych predpisov členských štátov o jednozložkových hnojivách typu dusičnanu amónneho s vysokým obsahom dusíka(80/876/EHS)RADA EURÓPSKYCH SPOLOČENSTIEV,so zreteľom na Zmluvu o založení Európskeho hospodárskeho spoločenstva, najmä na jej článok 100,so zreteľom na návrh Komisie [1],so zreteľom na stanovisko Zhromaždenia [2],so zreteľom na stanovisko Hospodárskeho a sociálneho výboru [3],keďže smernicou Rady 76/116/EHS z 18. decembra 1975 o aproximácii právnych predpisov členských štátov o hnojivách [4] sa už ustanovili pravidlá spoločenstva o názvoch, zložení, označovaní a balení najdôležitejších jednozložkových a viaczložkových hnojív v spoločenstve; keďže táto smernica sa týka najmä hnojív na báze dusičnanu amónneho; keďže so zreteľom na osobitný charakter tohto typu hnojív a na požiadavky vyplývajúce z neho v súvislosti s verejnou bezpečnosťou, zdravím a ochranou pracovníkov sa však zdá byť potrebné ustanoviť pravidlá spoločenstva pre tieto hnojivá;keďže dusičnan amónny je základnou zložkou rôznych výrobkov, z ktorých niektoré sú určené na použitie ako hnojivá a ďalšie ako výbušniny; keďže z dôvodu rozdielov medzi vnútroštátnymi ustanoveniami týkajúcimi sa klasifikácie výrobkov používaných ako hnojivá v porovnaní s inými výrobkami na báze dusičnanu amónneho sa odlišujú aj predpisy, ktoré upravujú obchodovanie s hnojivami na báze dusičnanu amónneho v každom členskom štáte; keďže tieto rozdiely spôsobujú prekážky pri obchode s jednozložkovými hnojivami na báze dusičnanu amónneho s vysokým obsahom dusíka v rámci Európskeho hospodárskeho spoločenstva;keďže uvedené prekážky vytvorenia spoločného trhu sa môžu obmedziť a dokonca odstrániť, pokiaľ všetky členské štáty prijmú rovnaké právne predpisy, ktoré doplnia alebo nahradia ich súčasné právne predpisy;keďže niektoré výrobky, na ktoré sa vzťahuje táto smernica, by sa mohli v určitých prípadoch použiť na iné účely ako na tie, na ktoré boli určené, ktoré by mohli ohroziť bezpečnosť osôb a majetku; keďže členským štátom by sa preto nemalo brániť prijať príslušné opatrenia s cieľom zabrániť takémuto používaniu;keďže na tento účel, ako aj v záujme verejnej bezpečnosti, je predovšetkým potrebné určiť na úrovni spoločenstva charakteristiky a vlastnosti, ktorými sa jednozložkové hnojivá na báze dusičnanu amónneho s vysokým obsahom dusíka odlišujú od rôznych foriem dusičnanu amónneho používaných pri výrobe výrobkov používaných ako výbušniny;keďže jednozložkové hnojivá na báze dusičnanu amónneho s vysokým obsahom dusíka by mali spĺňať určité charakteristiky s cieľom zabezpečiť ich neškodnosť; keďže okrem toho niektoré členské štáty si želajú, aby mohli pri takýchto hnojivách požadovať skúšku odolnosti voči výbuchu, a to buď pred ich uvedením na trh, alebo po ich uvedení na trh;keďže určenie metód analýzy a dohľadu, ako aj ich zmeny alebo doplnky s cieľom zohľadniť technický pokrok predstavujú opatrenia technického charakteru, ktoré by s cieľom zjednodušiť a urýchliť tento postup mala prijímať Komisia;keďže technický pokrok si vyžaduje rýchle prispôsobenie sa technickým požiadavkám tejto smernice; keďže v článkoch 10 a 11 smernice 76/116/EHS bol už ustanovený postup na prispôsobenie smerníc o hnojivách technickému pokroku,PRIJALA TÚTO SMERNICU:Článok 11. Bez toho, aby bolo dotknuté uplatňovanie smernice 76/116/EHS, táto smernica sa uplatňuje na jednozložkové hnojivá na báze dusičnanu amónneho s vysokým obsahom dusíka uvádzané na trh v členských štátoch spoločenstva.2. Na účely tejto smernice "hnojivá" sú výrobky na báze dusičnanu amónneho vyrábané chemicky na použitie ako hnojivá a obsahujúce viac ako 28 hmotnostných percent dusíka, ktoré môžu obsahovať anorganické doplnkové látky alebo inertné látky, ako napr. mletý vápenec alebo mletý dolomit, síran vápenatý, síran horečnatý a kieserit.3. Anorganické doplnkové látky alebo inertné látky, iné ako spomínané v odseku 2, ktoré sú obsiahnuté vo viaczložkovom hnojive, nesmú zvyšovať jeho citlivosť na teplo alebo jeho sklon k výbušnosti.Článok 2Aby sa hnojivo mohlo označiť ako "hnojivo EHS", musí sa zhodovať s charakteristikami a hraničnými hodnotami ustanovenými v prílohe I. Osoba zodpovedná za uvedenie hnojiva na trh, usadená v spoločenstve, potvrdzuje jeho zhodu prostredníctvom označenia "hnojivo EHS".Článok 3Konečnému spotrebiteľovi sa môžu poskytovať len balené hnojivá.Medzinárodné pravidlá prepravy nebezpečných látok sa naďalej uplatňujú na prepravu hnojív.Článok 4Žiadny členský štát nesmie na základe požiadaviek ustanovených v tejto smernici zakazovať alebo obmedzovať uvádzanie hnojiva, ktoré je označené ako "hnojivo EHS" a spĺňa požiadavky tejto smernice, na trh, alebo zabraňovať uvádzaniu takéhoto hnojiva na trh.Článok 5Ustanovenia tejto smernice nebránia prijímaniu opatrení na zákaz, obmedzenie alebo zabránenie uvádzania hnojív na trh z dôvodov verejnej bezpečnosti.Článok 6Členské štáty prijímajú všetky potrebné opatrenia s cieľom zabezpečiť, že hnojivá uvádzané na trh pod označením "hnojivá EHS" sú v zhode s ustanoveniami tejto smernice a prílohou I k tejto smernici.Článok 71. Bez toho, aby boli dotknuté opatrenia uvedené v článku 6, môžu členské štáty, ak si tak želajú, vykonávať dodatkové kontroly na "hnojivo EHS". Takéto kontroly sa môžu vykonávať buď pred uvedením hnojiva na trh, alebo po jeho uvedení na trh, alebo prípadne v oboch fázach.2. Na tieto kontroly sa používa len test opísaný v prílohe II.3. Na "hnojivo EHS", ktoré spĺňa požiadavky tejto smernice a prípadne obstálo v teste na odolnosť voči výbuchu opísanom v prílohe II, ak členský štát tento test vyžaduje, sa nevzťahujú – najmä pokiaľ ide o skladovanie – vnútroštátne ustanovenia, ktoré sú také prísne ako tie, čo sa uplatňujú na výrobky, ktoré nespĺňajú tieto požiadavky.Článok 81. V súlade s postupom ustanoveným v článku 11 smernice 76/116/EHS sa ustanovuje:- metóda kontroly súladu s požiadavkami bodov 1, 2 a 6 prílohy 1 a metóda vykonávania testu opísaného v prílohe II,- počet tepelných cyklov ustanovený v prílohe II, ktorým sa musí hnojivo podrobiť. Tepelné cykly musia byť aspoň dva,- analýza a metódy vzorkovania,- maximálne prípustné množstvo ťažkých kovov.2. Všetky zmeny a doplnky potrebné na prispôsobenie metód určovania zloženia a vlastností hnojív a metód vykonávania testu odolnosti voči výbuchu technickému pokroku sa prijímajú rovnakým postupom.3. Tri roky po vykonaní tejto smernice sa rovnakým postupom prijme rozhodnutie o tom, či sa má pre test uvedený v bode 1 prílohy I zachovať požiadavka dvoch tepelných cyklov.Článok 91. V prípade, že má členský štát oprávnené dôvody domnievať sa, že hnojivo predstavuje bezpečnostné alebo zdravotné riziko napriek tomu, že spĺňa požiadavky tejto smernice, môže dočasne zakázať jeho uvádzanie na trh na svojom území alebo preň stanoviť osobitné podmienky. Ihneď o tom informuje ostatné členské štáty a Komisiu, pričom uvedie dôvody svojho rozhodnutia.2. Komisia sa do šiestich týždňov radí s príslušnými členskými štátmi a bezodkladne poskytne svoje stanovisko a prijme príslušné opatrenia.3. Ak Komisia usúdi, že sú potrebné technické prispôsobenia tejto smernici, prijme tieto prispôsobenia Komisia alebo Rada v súlade s postupom ustanoveným v článku 8. V takom prípade môže členský štát, ktorý prijal preventívne opatrenia, zachovať tieto opatrenia do nadobudnutia účinnosti týchto prispôsobení.Článok 101. Členské štáty prijmú a uverejnia ustanovenia potrebné na dosiahnutie súladu s touto smernicou do osemnástich mesiacov od ich oznámenia a bezodkladne o tom informujú Komisiu.Tieto ustanovenia sa budú uplatňovať od 1. januára 1984.2. Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice.Článok 11Táto smernica je adresovaná členským štátom.V Bruseli 15. júla 1980Za RadupredsedaJ. Santer[1] Ú. v. ES C 16, 23.1.1976, s. 4.[2] Ú. v. ES C 125, 8.6.1976, s. 43.[3] Ú. v. ES C 204, 30.8.1976, s. 10.[4] Ú. v. ES L 24, 30.1.1976, s. 21.--------------------------------------------------PRÍLOHA ICHARAKTERISTIKY A HRANIČNÉ HODNOTY PRE JEDNOZLOŽKOVÉ HNOJIVÁ NA BÁZE DUSIČNANU AMÓNNEHO S VYSOKÝM OBSAHOM DUSÍKA1. Pórovitosť (zadržanie oleja)Zadržanie oleja hnojív, ktoré sa musia najskôr podrobiť dvom tepelným cyklom pri teplote od 25 do 50 °C, nesmie prekročiť 4 hmotnostné percentá.2. Horľavé zložkyHmotnostné percento horľavých materiálov meraných ako uhlík nesmie prekročiť 0,2 % pre hnojivá, ktorých obsah dusíka je minimálne 31,5 hmotnostného percenta, a nesmie prekročiť 0,4 % pre hnojivá, ktorých obsah dusíka je minimálne 28 hmotnostných percent, ale menej ako 31,5 % hmotnostného percenta.3. pHRoztok 10 g hnojiva v 100 ml vody musí mať pH minimálne 4,5.4. Stanovenie veľkosti častícSitom s veľkosťou ôk 1 mm nesmie prejsť viac ako 5 hmotnostných percent hnojiva a sitom s veľkosťou ôk 0,5 mm nesmú prejsť viac ako 3 hmotnostné percentá hnojiva.5. ChlórMaximálny obsah chlóru je určený na 0,02 hmotnostného percenta.6. Ťažké kovyŤažké kovy by sa nemali pridávať zámerne a stopové množstvá týchto kovov vznikajúce pri výrobnom procese by nemali prekročiť hraničnú hodnotu stanovenú výborom.--------------------------------------------------PRÍLOHA IIOPIS TESTU NA ODOLNOSŤ VOČI VÝBUCHU UVEDENÉHO V ČLÁNKU 7Test sa musí vykonávať na reprezentatívnej vzorke hnojiva. Pred testom na odolnosť voči výbuchu musí celé množstvo vzorky prejsť tepelnými cyklami najviac päťkrát.Hnojivo sa musí podrobiť testu na odolnosť voči výbuchu vo vodorovnej oceľovej rúre za týchto podmienok:oceľová rúra bez švov | |dĺžka rúry: | minimálne 1000 mm |nominálny vonkajší priemer | minimálne 114 mm |nominálna hrúbka steny | minimálne 5 mm |rozbuška | typ a hmota rozbušky by sa mali zvoliť tak, aby detonačný tlak pôsobiaci na vzorku s cieľom určiť jej citlivosť na prenos detonácie bol maximálny |teplota pri teste | 15 °C – 25 °C |olovené valce na meranie účinnosti výbuchu | priemer 50 mm výška 100 mm |Olovené valce sú rozmiestnené v 150 mm rozstupoch a podopierajú rúru vodorovne. Test sa vykonáva dvakrát. Test sa považuje za dôkazný, ak pri oboch testoch dôjde k stlačeniu jedného alebo viac podporných olovených valcov o menej ako 5 %.--------------------------------------------------


title: Smernica Európskeho parlamentu a Rady2002/61/ES z 19. júla 2002, ktorou sa po 19-krát mení a dopĺňa smernica 76/769/EHS o obmedzení uvádzania na trh a používania niektorých nebezpečných látok a prípravkov (azofarbivá)

text:
Dôležité právne oznámenie

|

32002L0061

Úradný vestník L 243 , 11/09/2002 S. 0015 - 0018

		Smernica Európskeho parlamentu a Rady 2002/61/ESz 19. júla 2002,ktorou sa po 19-krát mení a dopĺňa smernica 76/769/EHS o obmedzení uvádzania na trh a používania niektorých nebezpečných látok a prípravkov (azofarbivá)EURÓPSKY PARLAMENT A RADA EURÓPSKEJ ÚNIE,so zreteľom na Zmluvu o založení Európskeho spoločenstva, najmä na jej článok 95,so zreteľom na návrh Komisie [1],so zreteľom na stanovisko Hospodárskeho a sociálneho výboru [2],konajúc v súlade s postupom ustanoveným v článku 251 Zmluvy [3],keďže:(1) Práca na vnútornom trhu by mala postupne zlepšiť kvalitu života, ochranu zdravia a bezpečnosť spotrebiteľov. Opatrenia ustanovené v tejto smernici zabezpečujú vysokú úroveň ochrany zdravia a spotrebiteľa.(2) Textilné a kožené výrobky obsahujúce určité azofarbivá majú schopnosť uvoľňovať určité arylamíny, ktoré môžu predstavovať určité riziko.(3) Obmedzenia ohľadom používania textilných a kožených výrobkov upravených azofarbivami, ktoré už prijali alebo plánujú prijať členské štáty, sa týkajú hospodárskej súťaže a fungovania vnútorného trhu. Preto je nevyhnutné aproximovať zákony členských štátov v tejto oblasti a následne zmeniť a doplniť prílohu I k smernici Rady 76/769/EHS z 27. júla 1976 o aproximácii zákonov, iných právnych predpisov a správnych opatrení členských štátov vzťahujúcich sa na obmedzenia uvádzania na trh a používania niektorých nebezpečných látok a prípravkov [4].(4) Vedecký výbor pre toxicitu, ekotoxicitu a životné prostredie (CSTEE), po porade s Komisiou, potvrdil, že riziko vzniku rakoviny, ktoré predstavuje textilný a kožený tovar zafarbený určitými azofarbivami, je dôvodom pre obavy.(5) Malo by sa zakázať používanie nebezpečných azofarbív a umiestňovanie na trh niektorých výrobkov zafarbených týmito farbivami s cieľom chrániť zdravie obyvateľstva.(6) Na textilné výrobky z recyklovaných vlákien by sa mala vzťahovať maximálna koncentrácia 70 ppm z amínov uvedených v bode 43 dodatku k smernici 76/769/EHS. Toto by malo platiť počas prechodného obdobia do 1. januára 2005, ak sa amíny uvoľňujú zo zvyškov pochádzajúcich z predchádzajúceho farbenia týchto vlákien. To umožní recykláciu textílií, ktorá má celkový prínos pre životné prostredie.(7) Na uplatňovanie tejto smernice sú nevyhnutné zosúladené testovacie metódy. Komisia by mala takéto metódy stanoviť v súlade s článkom 2a smernice 76/769/EHS. Testovacie metódy by mali byť vytvorené najlepšie na európskej úrovni, pokiaľ je to možné Európskym výborom pre normalizáciu (CEN).(8) Testovacie metódy by sa mali prehodnocovať v zmysle nových vedeckých poznatkov, vrátane testovacích metód pre analýzu 4-amino azobenzénu.(9) Ustanovenia o určitých azofarbivách by sa mali prehodnocovať v zmysle nových vedeckých poznatkov, najmä čo sa týka potreby zahrnúť ďalšie materiály, na ktoré sa táto smernica nevzťahuje, ako aj ďalšie aromatické amíny. Zvláštnu pozornosť by bolo potrebné venovať rizikám pre deti.(10) Táto smernica sa uplatňuje bez toho, aby boli dotknuté právne predpisy spoločenstva, ktoré stanovujú minimálne požiadavky na ochranu pracovníkov, ktoré sú uvedené v smernici Rady 89/391/EHS [5] a v jednotlivých smerniciach, ktoré z nej vychádzajú, najmä v smernici Rady 90/394/EHS [6] a smernici 98/24/ES Európskeho parlamentu a Rady [7],PRIJALI TÚTO SMERNICU:Článok 1Príloha I smernice 76/769/EHS sa týmto mení a dopĺňa tak, ako je uvedené v prílohe tejto smernice.Článok 2Komisia prijme testovacie metódy na účely uplatňovania bodu 43 prílohy I k smernici 76/769/EHS v súlade s postupom ustanoveným v článku 2a uvedenej smernice.Článok 31. Členské štáty prijmú zákony, iné právne predpisy a správne opatrenia potrebné na dosiahnutie súladu s touto smernicou najneskôr do 11. septembra 2003. Okamžite o nich budú informovať Komisiu.Tieto ustanovenia budú uplatňovať od 11. septembra 2003.2. Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.Článok 4Táto smernica nadobúda účinnosť v deň po jej uverejnení v Úradnom vestníku Európskych spoločenstiev.Článok 5Táto smernica je adresovaná členským štátom.V Bruseli 19. júla 2002Za Európsky parlamentpredsedaP. CoxZa RadupredsedaT. Pedersen[1] Ú. v. ES C 89 E, 28.3.2000, s. 67.a Ú. v. ES C 96 E, 27.3.2001, s. 269.[2] Ú. v. ES C 204, 18.7.2000, s. 90.[3] Stanovisko Európskeho parlamentu zo 7. septembra 2000 (Ú. v. ES C 135, 7.5.2001, s. 257), spoločná pozícia Rady z 18. februára 2002 (Ú. v. ES C 119 E, 22.5.2002, s. 7) a rozhodnutie Európskeho parlamentu z 11. júna 2002 (ztiaľ neuverejnenév úradnom vestníku).[4] Ú. v. ES L 262, 27.9.1976, s. 201. Smernica naposledy zmenená a doplnená smernicou Komisie 2001/91/ES (Ú. v. ES L 286, 30.10.2001, s. 27).[5] Ú. v. ES L 183, 29.6.1989, s. 1.[6] Ú. v. ES L 196, 26.7.1990, s. 1. Smernica naposledy zmenená a doplnená smernicou 1999/38/ES (Ú. v. ES L 138, 1.6.1999, s. 66).[7] Ú. v. ES L 131, 5.5.1998, s. 11.--------------------------------------------------PRÍLOHAPríloha I k smernici 76/769/EHS sa mení a dopĺňa takto:1. Dopĺňasa nasledujúci bod:"43. Azofarbivá | 1.Azofarbivá, ktoré môžu v dôsledku redukčného štiepenia jednej alebo viacerých azo skupín uvoľňovať jeden alebo viac aromatických amínov uvedených v dodatku, v zistiteľných koncentráciách, t. j. nad 30 ppm v upravených výrobkoch alebo v ich farbených častiach, podľa skúšobnej metódy stanovenej podľa článku 2a tejto smernice, sa nesmú používať v textilných a odevných výrobkoch, ktoré môžu prichádzať do priameho a dlhodobého styku s ľudskou pokožkou alebo ústnou dutinou, ako napríklad:odevy, lôžkoviny, uteráky, príčesky, parochne, klobúky, plienky a iné hygienické výrobky, spacie vaky,obuv, rukavice, remienky náramkových hodiniek, tašky, peňaženky, náprsné tašky, aktovky, poťahy sedadiel, taštičky na zavesenie na krk,textilné alebo kožené hračky a hračky s textilnými alebo koženými odevmi,priadza a textílie určené pre použitie konečným spotrebiteľom.2.Okrem toho sa textilné a kožené výrobky uvedené v bode 1 nesmú uvádzať na trh, pokiaľ nezodpovedajú požiadavkám stanoveným v tomto bode.V dôsledku derogácie sa toto ustanovenie nebude do 1. januára 2005 uplatňovať na textilné výrobky z recyklovaných vlákien, pokiaľ sa amíny neuvoľňujú zo zvyškov pochádzajúcich z predchádzajúceho farbenia týchto vlákien a pokiaľ sa amíny uvedené v zozname uvoľňujú v koncentráciách nižších ako 70 ppm.3.Komisia prehodnotí ustanovenia o azofarbivách v zmysle nových vedeckých poznatkov najneskôr do 11. septembra 2005." |2. Dododatku sa dopĺňa nasledujúci bod:"Bod 43 — AzofarbiváZoznam aromatických amínov| CAS číslo | Indexové číslo | ES číslo | Látky |1 | 92–67–1 | 612–072–00–6 | 202–177–1 | bifenyl-4-amín 4-amínobifenyl xenylamín |2 | 92–87–5 | 612–042–00–2 | 202–199–1 | benzidín |3 | 95–69–2 | | 202–441–6 | 4-chlór-o-toluidín |4 | 91–59–8 | 612–022–00–3 | 202–080–4 | 2-naftylamín |5 | 97–56–3 | 611–006–00–3 | 202–591–2 | o-aminoazotoluén 4-amino-2′, 3 dimetylazobenzén 4-o-tolylazo-o-toluidín |6 | 99–55–8 | | 202–765–8 | 5-nitro-o-toluidín |7 | 106–47–8 | 612–137–00–9 | 203–401–0 | 4-chlóranilín |8 | 615–05–4 | | 210–406–1 | 4-metoxy-m-fenyléndiamín |9 | 101–77–9 | 612–051–00–1 | 202–974–4 | 4,4′-metyléndianilín 4,4′-diaminodifenylmetán |10 | 91–94–1 | 612–068–00–4 | 202–109–0 | 3,3′-dichlórbenzidín 3,3′-dichlórbifenyl-4,4-diamín |11 | 119–90–4 | 612–036–00-X | 204–355–4 | 3,3′-dimetoxybenzidín o-dianisidín |12 | 119–93–7 | 612–041–00–7 | 204–358–0 | 3,3′-dimetylbenzidín 4,4′-bi-o-toluidín |13 | 838–88–0 | 612–085–00–7 | 212–658–8 | 4,4′-metyléndi-o-toluidín |14 | 120–71–8 | | 204–419–1 | 6-metoxy-m-toluidín p-cresidín |15 | 101–14–4 | 612–078–00–9 | 202–918–9 | 4,4′-metylén-bis-(2-chlóro-anilín) 2,2′-dichlóro-4,4′metyléndianilín |16 | 101–80–4 | | 202–977–0 | 4,4óxydianilín |17 | 139–65–1 | | 205–370–9 | 4,4′tiodianilín |18 | 95–53–4 | 612–091–00-X | 202–429–0 | o-toluidín 2-aminotoluén |19 | 95–80–7 | 612–099–00–3 | 202–453–1 | 4-metyl-m-fenylendiamín |20 | 137–17–7 | | 205–282–0 | 2,4,5-trimetylanilín |21 | 90–04–0 | 612–035–00–4 | 201–963–1 | o-anisidín 2-metoxyanilín |22 | 60–09–3 | 611–008–00–4 | 200–453–6 | 4-amino azobenzény" |--------------------------------------------------


title: Smernica Rady z 22. novembra 1973 o aproximácii zákonov členských štátov o detergentoch

text:
Dôležité právne oznámenie

|

31973L0404

Úradný vestník L 347 , 17/12/1973 S. 0051 - 0052 Fínske špeciálne vydanie: Kapitola 15 Zväzok 1 S. 0162  Grécke špeciálne vydanie: Kapitola 15 Zväzok 1 S. 0013  Švédske špeciálne vydanie: Kapitola 15 Zväzok 1 S. 0162  Španielske špeciálne vydanie: Kapitola 13 Zväzok 3 S. 0106  Portugalské špeciálne vydanie Kapitola 13 Zväzok 3 S. 0106

		Smernica Radyz 22. novembra 1973o aproximácii zákonov členských štátov o detergentoch(73/404/EHS)RADA EURÓPSKYCH SPOLOČENSTIEV,so zreteľom na Zmluvu o založení Európskeho hospodárskeho spoločenstva a najmä na jej článok 100,so zreteľom na návrh Komisie,so zreteľom na názor Zhromaždenia [1],so zreteľom na názor Hospodárskeho a sociálneho výboru [2],vzhľadom na to, že zákony platné v členských štátoch pre zabezpečenie biologického rozkladu povrchovo aktívnych prostriedkov sa navzájom líšia, čo vytvára prekážky v obchode;vzhľadom na to, že zvýšené použitie detergentov je jednou z príčin znečistenia životného prostredia jako takého a najmä znečistenia vôd;vzhľadom na to, že jeden zo znečisťujúcich vplyvov detergentov na vody, a to tvorba peny vo veľkých množstvách, obmedzuje kontakt medzi vodou a vzduchom, sťažuje okysličovanie, spôsobuje navigačné problémy, zhoršuje fotosyntézu nevyhnutnú pre život vodnej flóry, nepriaznivo vplýva na jednotlivé stupne čistenia odpadových vôd, poškodzuje čističky odpadových vôd a vedie k nepriamemu mikrobiologickému ohrozeniu v dôsledku možného prenosu baktérií a vírusov;vzhľadom na to, že je žiadúce udržať priemernú mieru biologického rozkladu detergentov na 90 % a vzhľadom na to, že technologické a priemyselné postupy to umožňujú, ako aj vzhľadom na to, že je napriek tomu potrebné prijať opatrenia na ochranu pred nespoľahlivosťou skúšobných metód, ktorá by mohla mať za následok prijatie zamietavých rozhodnutí s významnými hospodárskymi dôsledkami,PRIJALA TÚTO SMERNICU:Článok 1Na účely tejto smernice sa detergentom rozumie zlúčenina, ktorá má povrchovo aktívne vlastnosti a ktorá sa skladá zo základných zložiek (povrchovo aktívnych látok) a spravidla aj z ďalších prísad (adjuvans, intenzifikátorov, plniacich aditív a ďalších pomocných zložiek).Článok 2Členské štáty zakážu uvádzať na trh a používať detergenty, ktoré obsahujú povrchovo aktívne látky s priemernou mierou biologického rozkladu nižšou ako 90 % v každej z nasledujúcich kategórií: aniónové, katiónové, neiónové a amfolytické.Použitie povrchovo aktívnych látok s minimálne 90 %-nou priemernou mierou biologického rozkladu nesmie za bežných aplikačných podmienok poškodzovať zdravie ľudí alebo zvierat.Článok 3Žiaden členský štát nesmie z dôvodov biologického rozkladu alebo toxicity povrchovo aktívnych látok zakázať alebo obmedziť alebo brániť v uvedení na trh a používaní detergentov, ktoré spĺňajú ustanovenia tohto nariadenia.Článok 4Splnenie požiadaviek článku 2 sa preukáže skúšobnými metódami, špecifikovanými v ďalších nariadeniach Rady, ktoré oprávnene počítajú s nespoľahlivosťou týchto metód a stanovia príslušné tolerancie.Článok 51. Ak členský štát stanoví skúškami vykonanými na základe smerníc, na ktoré sa odvoláva v článku 4, že detergent nespĺňa požiadavky ustanovené v článku 2, členský štát zakáže uviesť tento detergent na trh a používať ho na svojom území.2. V prípade, že sa členský štát rozhodne detergent zakázať, oznámi to bezodkladne členskému štátu, z ktorého tento výrobok pochádza a Komisii spolu s dôvodmi tohto rozhodnutia a podrobnými údajmi o skúškach, na ktoré sa odvoláva v paragrafe 1.Ak štát, z ktorého výrobok pochádza, vznesie voči tomuto rozhodnutiu námietky, Komisia sa o tejto otázke bezodkladne poradí s obidvoma členskými štátmi a v prípade potreby aj s ďalšími členskými štátmi.Ak nie je možné dosiahnuť dohodu, Komisia do troch mesiacov odo dňa obdržania informácií získaných podľa prvého odseku získa stanovisko niektorej zo skúšobní, na ktoré sa odvoláva v článku 6, nie však skúšobní, ktoré uviedli tie dva členské štáty, na ktoré sa vzťahuje tento článok.Toto stanovisko sa vypracuje na základe výsledkov dosiahnutých s použitím referenčných metód ustanovených nariadeniami, na ktoré sa odvoláva v článku 4.Komisia doručí toto stanovisko skúšobne dotknutým členským štátom, ktoré môžu do jedného mesiaca Komisii zaslať svoje pripomienky. Komisii sa zároveň môžu predložiť pripomienky dotknutých strán k tomuto stanovisku.Komisia po zvážení týchto pripomienok vydá príslušné odporúčania.Článok 6Každý členský štát oznámi ostatným členským štátom a Komisii, ktorá skúšobňa alebo skúšobne sú autorizované vykonávať skúšky podľa referenčných metód, na ktoré sa odvoláva v článku 5 ods. 2.Článok 71. Nasledujúce informácie musia byť uvedené čitateľnými, viditeľnými a nezmazateľnými písmenami na obale, v ktorom sa detergenty predávajú zákazníkovi:a) názov výrobku,b) meno alebo obchodný názov a adresa alebo obchodná značka firmy zodpovednej za uvedenie výrobku na trh.Tie isté informácie musia byť uvedené na všetkých dokumentoch sprevádzajúcich detergenty pri ich preprave vo veľkých baleniach.2. Členské štáty si môžu pri uvádzaní detergentov na trh na svojom území vyhradiť, že informácie špecifikované v paragrafe 1 budú uvedené v ich národných jazykoch.Článok 81. Členské štáty zabezpečia, aby nadobudli platnosť zákony, iné právne predpisy a správne opatrenia, potrebné pre harmonizáciu s týmto nariadením do osemnástich mesiacov od jeho zverejnenia a bezodkladne o tom budú informovať Komisiu.2. Členské štáty sprostredkujú Komisii texty základných ustanovení národného zákona v oblasti, na ktorú sa vzťahuje toto nariadenie.Článok 9Táto smernica je určená členským štátom.V Bruseli 22. novembra 1973Za RaduprezidentJ. Kampmann[1] Ú. v. ES C 10, 5.2.1972, s. 29.[2] Ú. v. ES C 89, 23.8.1972, s. 13.--------------------------------------------------


title: Smernica Komisie 2009/129/ES z  9. októbra 2009 , ktorou sa mení a dopĺňa smernica Rady 76/768/EHS o kozmetických výrobkoch s cieľom prispôsobiť jej prílohu III technickému pokroku (Text s významom pre EHP)

text:
               10.10.2009

               SK

               Úradný vestník Európskej únie

               L 267/18

      SMERNICA KOMISIE 2009/129/ES
   z 9. októbra 2009,
   ktorou sa mení a dopĺňa smernica Rady 76/768/EHS o kozmetických výrobkoch s cieľom prispôsobiť jej prílohu III technickému pokroku
   (Text s významom pre EHP)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na smernicu Rady 76/768/EHS z 27. júla 1976 o aproximácii právnych predpisov členských štátov týkajúcich sa kozmetických výrobkov (1), a najmä na jej článok 8 ods. 2,
   po porade s Vedeckým výborom pre spotrebné výrobky,
   keďže:

               (1)

               Zlúčeniny fluóru sa v súčasnosti upravujú v rámci referenčných čísiel 26 až 43 a 47 až 56 časti 1 prílohy III k smernici 76/768/EHS. Ich najvyššia povolená koncentrácia v zubných pastách sa vzťahuje na obsah elementárneho fluóru (0,15 % vyjadrené ako F, t. j. 1 500 ppm).

               (2)

               Vedecký výbor pre spotrebné výrobky, ktorý bol nahradený Vedeckým výborom pre bezpečnosť spotrebiteľov (ďalej len „SCCS“) (2), vo svojom stanovisku SCCP/0882/08 uviedol, že na základe dostupných vedeckých údajov nepredstavuje najvyššia povolená koncentrácia 0,15 % (1 500 F- ppm) fluoridu zdravotné riziko pre deti mladšie ako šesť rokov. Použité údaje vyplynuli zo štúdií, ktoré sa týkali predovšetkým fluoridu sodného.

               (3)

               Na základe vedeckých záverov SCCS sa smernicou Komisie 2007/53/ES z 29. augusta 2007, ktorou sa mení a dopĺňa smernica Rady 76/768/EHS týkajúca sa kozmetických výrobkov s cieľom prispôsobiť technickému pokroku jej prílohu III (3), zaviedla požiadavka v súvislosti s právne upravenými zlúčeninami fluóru, že zubné pasty obsahujúce fluorid musia byť označené upozornením na etikete. Táto požiadavka sa namiesto obsahu elementárneho fluóru týka obsahu fluoridu. V dôsledku toho sa zavedená požiadavka na označovanie nevzťahovala na všetky zlúčeniny fluóru, ktoré sú uvedené v časti 1 prílohy III k smernici 76/768/EHS.

               (4)

               Na žiadosť Komisie SCCS objasnil, že v stanoviskách SCCNFP/0653/03 a SCCP/0882/05 sa poukazuje na to, že extrapolácia na ostatné zlúčeniny fluóru uvedené v časti 1 prílohy III k smernici 76/768/EHS je možná len v súvislosti s fluorózou. Na účely odkazu na zlúčeniny fluóru uvedené v časti 1 prílohy III k smernici 76/768/EHS zavedeného smernicou 2007/53/ES však SCCS považoval termíny „fluór“ a „fluorid“ za rovnocenné a vzájomne zameniteľné.

               (5)

               V záujme zabezpečenia právnej istoty je potrebné objasniť, že požiadavka na označovanie sa týka všetkých dvadsiatich zlúčenín fluóru, ktoré sú uvedené v časti 1 prílohy III k smernici 76/768/EHS, a nielen zlúčenín obsahujúcich fluorid.

               (6)

               Podmienka týkajúca sa označenia, ktoré musí byť vytlačené na etikete zubných pást obsahujúcich zlúčeniny fluóru uvedené v časti 1 prílohy III k smernici 76/768/EHS by sa preto mala týkať obsahu fluóru a nie fluoridu. Smernica 76/768/EHS by sa preto mala zodpovedajúcim spôsobom zmeniť a doplniť.

               (7)

               V záujme bezproblémového prechodu by členské štáty nemali zakázať uvádzanie výrobkov, ktoré sú v súlade s touto smernicou, na trh pred dňom jej uplatňovania.

               (8)

               Opatrenia stanovené v tejto smernici sú v súlade so stanoviskom Stáleho výboru pre kozmetické výrobky,

         PRIJALA TÚTO SMERNICU:
   Článok 1
   Príloha III k smernici 76/768/EHS sa mení a dopĺňa v súlade s prílohou k tejto smernici.
   Článok 2
   1.   Členské štáty prijmú a uverejnia zákony, iné právne predpisy a správne opatrenia potrebné na dosiahnutie súladu s touto smernicou najneskôr do 15. apríla 2010. Komisii bezodkladne oznámia znenie týchto ustanovení.
   Tieto ustanovenia uplatňujú od 15. októbra 2010.
   Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.
   2.   Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice.
   Článok 3
   Členské štáty nezakážu uvádzanie pasty označenej v súlade s ustanoveniami, ktorými sa táto smernica transponuje, na trh pred dňom uvedeným v článku 2 ods. 1 druhom pododseku.
   Článok 4
   Táto smernica nadobúda účinnosť dvadsiatym dňom po jej uverejnení v Úradnom vestníku Európskej únie.
   Článok 5
   Táto smernica je určená členským štátom.

      V Bruseli 9. októbra 2009

            Za Komisiu

         Günter VERHEUGEN

            podpredseda

      (1)  Ú. v. ES L 262, 27.9.1976, s. 169.

      (2)  Názov výboru sa zmenil rozhodnutím Komisie 2008/721/ES (Ú. v. EÚ L 241, 10.9.2008, s. 21).

      (3)  Ú. v. EÚ L 226, 30.8.2007, s. 19.

      PRÍLOHA
      V stĺpci „f“ v rámci referenčných čísiel 26 až 43 a 47 až 56 uvedených v časti 1 prílohy III k smernici 76/768/EHS sa text nasledujúci po prvej vete nahrádza týmito vetami:

         „Každá zubná pasta obsahujúca zlúčeniny fluóru v koncentrácii 0,1 až 0,15 % vyjadrené ako F, pokiaľ už nie je označená ako nevhodná pre deti (napr. označením ‚len pre dospelé osoby‘), musí byť označená takto:
         ‚Deti do veku do šiestich rokov (vrátane): Pri čistení zubov použite množstvo veľkosti zrnka hrachu pod dohľadom dospelej osoby, aby sa minimalizovalo prehltnutie. Ak je fluorid prijímaný z iných zdrojov, konzultujte svojho zubného lekára alebo všeobecného lekára.‘ “